Skaidrojums par konsolidēto valsts budžeta izpildi

# Vispārīgie principi

Valsts pamatbudžeta un speciālā budžeta izpildes pārskats sagatavots atbilstoši likumam “Par valsts budžetu 2022. gadam” (turpmāk – Likums) un budžeta nefinansētu iestāžu pamatdarbības budžeta izpildes pārskats sagatavots atbilstoši Likumā par budžetu un finanšu vadību noteiktajam. Pārskatā uzrādīta valsts budžeta, no valsts budžeta daļēji finansētu atvasinātu publisku personu un budžeta nefinansētu iestāžu budžetu izpilde 2022. gadā (turpmāk – valsts budžets).

Pārskatu par valsts budžeta, no valsts budžeta daļēji finansētu atvasinātu publisku personu budžetu un budžeta nefinansētu iestāžu budžetu izpildi (turpmāk – pārskats) veido, apkopojot un konsolidējot ministriju un centrālo valsts iestāžu sagatavotos budžeta izpildes pārskatus. Pārskati sagatavoti atbilstoši naudas plūsmas principam un tajos apkopota informācija par 2022. gada ieņēmumiem, izdevumiem atbilstoši ekonomiskajām un funkcionālajām kategorijām un budžeta finansēšanu.

Pārskatos sniegtai informācijai par valsts pamatbudžetu, valsts speciālo budžetu, no valsts budžeta daļēji finansētu atvasinātu publisku personu budžetu un budžeta nefinansētu iestāžu pamatdarbības budžeta izpildi un ziedojumiem un dāvinājumiem noteikts būtiskuma līmenis **63 500 000***euro* un **10%** – absolūta vai relatīva vērtība, ar kuru sākot pārskatos sniedz informāciju par attiecīgā budžeta izpildi. Procentuālās izmaiņas skaidrotas, ja tās pārsniedz 10%.

# Valsts konsolidētais budžets

Valsts konsolidētā budžeta ieņēmumi 2022. gadā ir 12 134,8 milj. *euro* vērtībā, kas ir par 1 457,8 milj. *euro* jeb 13,7 % vairāk nekā 2021. gadā. Detalizēta informācija skatāma 2022. gada pārskata 3.1. pielikumā “Konsolidētā valsts budžeta izpilde 2022. gadā”. Kopējie ieņēmumi attiecībā pret gada plānu ar izmaiņām ir izpildīti par 111,0 %. Lielāko daļu 2022. gada valsts budžeta ieņēmumos veido nodokļu ieņēmumi 9 617,8 milj. *euro* vērtībā, kas ir par 1 270,6 milj. *euro* jeb 15,2 % vairāk nekā 2021. gadā. Nenodokļu ieņēmumi 2022. gadā ir 762,7 milj. *euro* vērtībā, kas ir par 71,7 milj. *euro* jeb 10,4 % vairāk nekā 2021. gadā. Maksas pakalpojumi un citi pašu ieņēmumi ir 290,1 milj. *euro* vērtībā, kas ir par 21,5 milj. *euro* jeb 8,0 % vairāk nekā 2021. gadā. Ārvalstu finanšu palīdzība saņemta 1 460,8 milj. *euro* vērtībā, kas ir par 95,8 milj. *euro* jeb 7,0 % vairāk nekā 2021. gadā. Transfertu ieņēmumi ir 2,4 milj. *euro* vērtībā, kas ir par 0,1 milj. *euro* jeb 0,6 % mazāk nekā 2021. gadā, saņemtie ziedojumi un dāvinājumi ir 0,8 milj. *euro* vērtībā, kas ir par 1,8 milj. *euro* jeb 68,1 % mazāk nekā 2021. gadā.

Valsts konsolidētā budžeta ieņēmumi –

**12 134 764 918** *euro*

Valsts konsolidētā budžeta izdevumi 2022. gadā ir 13 621,5 milj. *euro* vērtībā, kas ir par 1 190,7 milj. *euro* jeb 9,6 % vairāk nekā 2021. gadā. Budžeta izpilde pret saimnieciskā gada plānu ar izmaiņām ir 91,7 %. Valsts konsolidētā budžeta izdevumu lielāko daļu atbilstoši ekonomiskajām kategorijām (turpmāk – EKK) veido uzturēšanas izdevumi 12 742,9 milj. *euro* vērtībā, kas ir par 1 149,3 milj. *euro* jeb 9,9 % vairāk nekā 2021. gadā. Kapitālie izdevumi ir 878,6 milj. *euro* vērtībā, kas ir par 41,4 milj. *euro* jeb 4,9 % vairāk nekā 2021. gadā.

Valsts konsolidētā budžeta izdevumi –

**13 621 530 743** *euro*

Valsts konsolidētā budžeta finansiālās bilances rezultāts pārskata gadā pēc naudas plūsmas principa ir deficīts 1 486,8 milj. *euro* vērtībā jeb 3,9 % apjomā no iekšzemes kopprodukta, salīdzinoši 2021. gadā valsts konsolidētā budžeta finansiālā bilance bija ar deficītu 1 753,9 milj.*euro* (skatīt 1. attēlu). Informācija par finansēšanas rādītājiem – noguldījumi (bilances pasīvā), emitētie parāda vērtspapīri un aizņēmumi – sniegta gada pārskata pielikumā “Skaidrojums pārskatam par valsts konsolidēto parādu”.

1. attēls. Valsts konsolidētā budžeta ieņēmumi, izdevumi un finansiālā bilance 2021. gadā un 2022. gadā (milj. euro)

Būtiskākie budžeta izdevumi atbilstoši funkcionālajām kategorijām (turpmāk – funkcijas) 2022. gadā veikti sociālās aizsardzības jomā, kas veido 4 489,6 milj. *euro* vērtībā jeb 33,0 % no valsts konsolidētajiem izdevumiem, ekonomiskajai darbībai – 2 419,0 milj. *euro* vērtībā jeb 17,8 % no valsts konsolidētajiem izdevumiem, un veselības jomā tie ir 1 901,7 milj. *euro* vērtībā jeb 14,0 % no valsts konsolidētajiem izdevumiem (skatīt 2. attēlu).

2. attēls. Valsts konsolidētā budžeta izdevumu pa funkcionālajām kategorijām 2021. gadā un 2022. gadā

# Konsolidētā valsts budžeta ieņēmumi

Valsts pamatbudžeta ieņēmumos 2022. gadā lielāko daļu veido **nodokļu ieņēmumi** *–* 6 078,3 milj. *euro* vērtībā jeb 73,2 % no kopējās ieņēmumu summas. Detalizēta informācija par valsts budžeta ieņēmumiem skatāma 2022. gada pārskata 3.1.2. pielikuma “Likuma par valsts budžetu 2.pielikuma “Valsts budžeta ieņēmumi” izpilde” sadaļā “I Valsts pamatbudžeta ieņēmumi 2022. gadā”.

Pievienotās vērtības nodokļa ieņēmumi –

**3 558 670 960** *euro*

42,8 % no ieņēmumiem

Lielākos nodokļu ieņēmumus valsts budžetā veido pievienotās vērtības nodoklis (turpmāk – PVN) 3 558,7 milj. *euro* vērtībā. Šī nodokļa ieņēmumu izpilde salīdzinājumā ar Likumā noteikto gada plānu ar izmaiņām ir 115,7 % un salīdzinājumā ar 2021. gadu PVN ieņēmumi ir palielinājušies par 796,2 milj. *euro* jeb 28,8 % (skatīt 3. attēlu).

*3. attēls. Nodokļu ieņēmumi 2021. gadā un 2022. gadā (milj. euro)*

PVN ieņēmumu palielinājumu pārskata gadā galvenokārt ietekmēja privātā patēriņa pieaugums, saistībā ar ekonomikas atkopšanos no Covid-19 krīzes, piegādes ķēžu pārrāvums stimulēja cenu kāpumu un Krievijas izraisītais karš Ukrainā, būtiski ietekmēja energoresursu un pārtikas produktu cenu kāpumu, kas radīja vispārējās inflācijas un nodokļa ieņēmuma palielinājumu. Ietekmi radīja arī normatīvo aktu izmaiņas:

* 5% PVN likmes piemērošana grāmatu, periodisko izdevumu un citu masu informācijas līdzekļu izdevumu vai publikāciju piegādei, iespieddarbu un elektroniskā izdevuma formātam, kā arī to abonentmaksai, lai veicinātu grāmatu un periodisko izdevumu daudzveidību un pieejamību sabiedrībai;
* PVN atbrīvojums, kas attiecās uz likumiskās zemes lietošanas tiesībām (arī piespiedu nomu) zemes un būves īpašnieku savstarpējām tiesiskajām attiecībām;
* ieviešot obligātu vienotu depozīta sistēmu PVN turpmāk piemēro maksai par atkārtoti lietojamu dzēriena iepakojumu, nevis depozīta maksai.

Akcīzes nodokļa kopējie ieņēmumi2022. gadā ir 1 131,0 milj. *euro* vērtībā, kas salīdzinājumā ar 2021. gadu palielinājušies par 26,2 milj. *euro* jeb 2,4 %. Savukārt šī nodokļa gada plāna izpilde ir 96,9 %.

Akcīzes nodokļa ieņēmumu palielinājumu galvenokārt ietekmēja, ekonomiskās aktivitātes palielināšanās un vispārējo preču cenu pieaugums, kā rezultātā pieauga patēriņš alkoholiskiem dzērieniem, atsevišķiem naftas produktiem, galvenokārt, dīzeļdegvielas, cigaretēm un pārējām akcīzes precēm, izņemot kafiju un dabasgāzi. Ietekmi arī radīja normatīvo aktu izmaiņas:

* palielinājās akcīzes nodokļa likmes cigaretēm, smēķējamai tabakai un tabakas lapām, karsējamai tabakai, elektroniskajās smēķēšanas ierīcēm izmantojamajam šķidrumam, tabakas aizstājējproduktiem un bezalkoholiskajiem dzērieniem par 100 litriem ar cukura saturu līdz 8 gramiem;
* samazinātās akcīzes nodokļa likmes vīnam, raudzētiem dzērieniem un starpproduktiem, kas attiecās uz sīkražotājiem, kuri saņēmuši Valsts ieņēmumu dienesta izsniegtu patstāvīga sīkražotāja sertifikātu, un kuru saražotais alkoholisko dzērienu apjoms nepārsniedz Latvijā noteikto ražošanas apjoma limitu.

Iedzīvotāju ienākuma nodokļa (turpmāk – IIN) ieņēmumi valsts pamatbudžetā 2022. gadā ir 564,6 milj. *euro* vērtībā, kas salīdzinājumā ar 2021. gadu ir par 87,4 milj. *euro* jeb par 18,3 % vairāk. IIN gada plāna izpilde ir 121,3 %.

IIN ieņēmumu palielinājumu 2022. gadā galvenokārt ietekmēja strādājošo mēneša vidējā bruto darba samaksas un nodarbināto skaita pieaugums. Lielākais nodarbināto skaita pieaugums bija vairumtirdzniecības un mazumtirdzniecības, automobiļu un motociklu remonta nozarē, informācijas un komunikācijas pakalpojumu nozarē, kā arī apstrādes rūpniecībā. Latvijā 2022. gadā bija nodarbināti 886,2 tūkstoši jeb 63,9% iedzīvotāju vecumā no 15 līdz 74 gadiem, liecina Centrālās statistikas pārvaldes dati, un salīdzinot ar 2021. gadu, nodarbinātības līmenis pieauga par 1,4 procentpunktiem, bet nodarbināto skaits – par 22,2 tūkstošiem.

Ietekmi radīja arī normatīvo aktu izmaiņas:

* palielināts ar IIN neapliekamais minimums, Valsts ieņēmumu dienests paziņo neapliekamā minimuma apmēru divas reizes gadā no 2022. gada 1. janvāra līdz 30. jūnijam ar IIN neapliekamais minimums ir 350 *euro* mēnesī, bet no 2022. gada 1. jūlija 500 *euro* mēnesī;
* atcelti IIN obligātie avansa maksājumi saimnieciskās darbības veicējiem;
* pagarināts speciālais nodokļa režīms autoratlīdzības ienākumam;
* no aplikšanai ar IIN atbrīvoti darba devēja segtie ēdināšanas izdevumi un darba devēja segtie ārstniecības izdevumi līdz 480 *euro* gadā (summa iekļauj gan ēdināšanas gan ārstniecības izdevumus), ja tie ir paredzēti darba koplīgumā un ar attālinātā darba veikšanu saistītie darba ņēmēja izdevumi, kurus atbilstoši Darba likumam sedz darba devējs, ja to kopējais apmērs mēnesī par pilnas slodzes darbu nepārsniedz 30 *euro* mēnesī.

Uzņēmumu ienākuma nodokļa (turpmāk – UIN) ieņēmumi valsts budžetā 2022. gadā ir 378,7 milj. *euro* vērtībā, kas salīdzinājumā ar 2021. gadu palielinājās par 97,7 milj. *euro* jeb 34,7 %. UIN gada plāna izpilde ir 119,7 %.

UIN ieņēmumu palielinājumu ietekmēja nodokļa apmēra par peļņas sadali pieaugums, kā arī nodokli netieši ietekmēja lēmumi saistībā ar valsts kapitālsabiedrību dividendēs izmaksājamās daļas palielināšanu un normatīvo aktu izmaiņas – UIN maksātāji par veiktajiem palielinātajiem procentu maksājumiem pārskata gadā, palielinātos procentu maksājumos var ietvert saimnieciskās darbības izdevumos pilnā apmērā. Ja palielinātās procentu izmaksas pārskata gadā pārsniedz 3 milj. *euro* nodokļu maksātājiem, joprojām ir saistoši palielinātie procentu maksājumu nosacījumi arī 2022. pārskata gadā.

Transportlīdzekļa ekspluatācijas nodokļa ieņēmumi 2022. gadā ir 101,5 milj. *euro* vērtībā, kas salīdzinājumā ar 2021. gadu palielinājās par 1,5 milj. *euro* jeb 1,5 %, un gada plāna izpilde ir 95,6 %.

Transportlīdzekļa ekspluatācijas nodokļa ieņēmumu palielinājumu galvenokārt ietekmēja pamatpārbaudi (valsts tehnisko apskati) veikušo transportlīdzekļu skaita pieaugums.

Valsts sociālās apdrošināšanas obligātās iemaksas nodrošina lielākos ieņēmumus valsts speciālajā budžetā un lielākos tiešo nodokļu ieņēmumus. 2022. gadā VSAOI ieņēmumi ir 3 539,5 milj. *euro* vērtībā, kas salīdzinājumā ar 2021. gadu ir par 521,5 milj. *euro* jeb 17,3 % vairāk. VSAOI gada plāna izpilde ir 113,0 %.

Sociālās apdrošināšanas iemaksas –

**3 539 526 147** *euro*

VSAOI palielinājumu galvenokārt ietekmēja mēneša vidējā bruto darba samaksas pieaugums, kas 2022. gadā vidēji bija 1373 *eiro,* kas ietekmēja darba samaksas fonda pieaugumu. Gada laikā vidējā darba samaksa visstraujāk pieauga ūdens apgādes, notekūdeņu un atkritumu apsaimniekošanas un sanācijas nozarē – par 13,1 %, izmitināšanas un ēdināšanas pakalpojumu nozarē – par 11,8 %, kā arī lauksaimniecības, mežsaimniecības, zivsaimniecības un transporta un uzglabāšanas nozarē – par 11,0 %. Savukārt zemākie pieaugumi bija veselības un sociālās aprūpes nozarē – par 2,5 %, citos pakalpojumos – par 4,9 % un būvniecībā – par 5,2 %.

2022. gadā vidējā darba samaksa mēnesī par pilnas slodzes darbu, līdzīgi kā iepriekšējā gadā lielāka par valstī vidējo bija finanšu un apdrošināšanas darbību nozarē, informācijas un komunikācijas pakalpojumu, profesionālo, zinātnisko un tehnisko pakalpojumu, enerģētikas, veselības un sociālās aprūpes, valsts pārvaldes, kā arī ieguves rūpniecības un karjeru izstrādes nozarē.

Ietekmi radīja arī normatīvo aktu izmaiņas:

* VSAOI objekta maksimālais apmērs noteikts 78 100 *euro*;
* darba nespējas lapu no (01.04.2022.) 10. darbnespējas dienas apmaksā Valsts sociālā apdrošināšanas aģentūra no veiktajam VSAOI, savukārt darba devējs apmaksā slimības naudu par 9 kalendārajam dienām.

2022. gadā **nenodokļu ieņēmumi** valsts budžetā ir 668,8 milj. *euro* vērtībā, kas salīdzinājumā ar 2021. gadu ir par 48,4 milj. *euro* jeb 7,8 % vairāk. 2022. gadā valsts pamatbudžeta nenodokļu ieņēmumi salīdzinājumā ar Likumā plānoto ir iekasēti 135,6 % apmērā.

Lielākos valsts pamatbudžeta nenodokļu ieņēmumus 2022. gadā veidoja:

* ieņēmumi no uzņēmējdarbības un īpašuma – palielinājums 12,7 milj. *euro* vērtībā, kuru izmaiņas galvenokārt ietekmēja:
  + ieņēmumi no dividendēm (ieņēmumi no valsts (pašvaldību) kapitāla izmantošanas) 213,7 milj. *euro* vērtībā. Lielākos maksājumus par valsts kapitāla izmantošanu veica VAS “Latvijas valsts meži” 71,4 milj. *euro*, AS “Latvenergo” 70,2 milj. *euro*, AS “Augstsprieguma tīkls 29,4 milj. *euro*, Latvijas Banka 14,6 milj. *euro* un SIA “TET” 13,3 milj. *euro*;
  + ieņēmumi no Latvijai piešķirto emisijas kvotu izsolīšanas un darījumiem ar gada emisijas vienībām un Latvijai piešķirtajām emisijas kvotām 84,2 milj. *euro* vērtībā;
  + procentu ieņēmumi par aizdevumiem 11,5 milj. *euro* vērtībā, tajā skaitā, procentu ieņēmumi no pašvaldībām par aizdevumiem 7,0 milj. *euro* vērtībā un no kapitālsabiedrībām par aizdevumiem 4,3 milj. *euro* vērtībā.
* valsts nodevas un kancelejas nodevas – palielinājums 13,4 milj. *euro* vērtībā, kuru izmaiņas galvenokārt ietekmēja:
  + valsts nodevas par valsts sniegto nodrošinājumu un juridiskajiem un citiem pakalpojumiem 88,4 milj. *euro* vērtībā, no kuriem būtiskākie nodevu maksājumi veikti: nodevai par darbību veikšanu tiesu iestādēs 8,7 milj. *euro*, nodevai par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem 7,4 milj. *euro*, nodevai par personas apliecību izsniegšanu 7,0 milj. *euro*;
  + speciāliem mērķiem paredzētās valsts nodevas 68,54 milj. *euro* vērtībā no kuriem būtiskākie nodevu maksājumi veikti: autoceļu lietošanas nodevai 30,9 milj. *euro*, valsts nodevai par naftas produktu drošības rezervju uzturēšanai 24,3 milj. *euro*;
* pārējiem nenodokļu ieņēmumi – palielinājums 12,1 milj. *euro* vērtībā, kuru izmaiņas galvenokārt ietekmēja:
  + ieņēmumi no konfiscēto noziedzīgi iegūto līdzekļu un papildsoda - mantas konfiskācija - realizācijas 54,4 milj. *euro*;
  + ieņēmumi no budžeta iestādēm atmaksātiem pārējiem debitoru parādiem 12,6 milj. *euro;*
  + ieņēmumi no ūdenstilpju un zvejas tiesību nomas un zvejas tiesību nerūpnieciskas izmantošanas (makšķerēšanas kartes ) 0,8 milj. *euro*.

Valsts nodevu administrācijas saskaņā ar Ministru kabineta 2018. gada 7. augusta noteikumiem Nr.453 “Valsts nodevu uzskaites noteikumi” (turpmāk – MK noteikumi Nr.453) sagatavojušas un iesniegušas pārskatu par 2022. gadu. Valsts nodevas kopumā iekasē 46 valsts nodevas administrācijas. Atbilstoši MK noteikumi Nr.453 noteiktajam valsts nodevu administrācijas veic valsts nodevu uzskaiti par visām tās administrētajām valsts nodevām, nodrošinot informācijas uzrādīšanu valsts nodevu uzskaites pārskatā.

Saskaņā ar nodevu administrāciju sniegto informāciju par 2022. gadu samaksai aprēķinātā valsts nodevas summa ir 118,0 milj. *euro*, faktiski saņemtā summa ir 161,4 milj. *euro un* atmaksāta valsts nodevas summa 3,8 milj. *euro* no pārskata gada un iepriekšējos pārskata gados iekasētajiem valsts nodevu ieņēmumiem. Būtiskākās faktiski saņemtās valsts nodevu summas valsts budžetā iekasējušas – Tiesu administrācija 58,2 milj. *euro*, VSIA “Latvijas valsts ceļi” 31.5 milj. *euro* un Būvniecības valsts kontroles birojam 28,2 milj. *euro.* Būtiskākie valsts nodevas objekti ir:

* īpašuma tiesību un ķīlas tiesību nostiprināšanu zemesgrāmatā (kods 9.1.7.4., 9.1.7.5., 9.1.7.6.) – faktiski saņemtā summa 47,2 milj. *euro*, atmaksātā valsts nodevas summa 0,3 milj. *euro,* saskaņā ar Tiesu administrācijas sniegto informāciju samaksai aprēķināta valsts nodevas summa ir tikai 3,4 milj. *euro* vērībā, jo nav nodrošināta pilnīga aprēķinātās summas un sniegto pakalpojumu skaita uzskaite;
* par autoceļu lietošanu (kods 9.3.9.2.) – uzrādīta samaksai aprēķinātā valsts nodevas summa 30,9 milj. *euro*, faktiski saņemtā summa 30,9 milj. *euro* par1 722 271sniegatjiem pakalpojumiem, atmaksātā valsts nodevas summa 0,06 milj. *euro*;
* Enerģētikas likumā noteikto drošības rezervju uzturēšanu (kods 9.3.8.0.) – uzrādīta samaksai aprēķinātā valsts nodevas summa 24,7 milj. *euro*, faktiski saņemtā summa 24,3 milj. *euro par* 786sniegtajiem pakalpojumiem, valsts nodevas atmaksas nav veiktas;
* par personas apliecību un pases izsniegšanu uzrādīta samaksai aprēķinātā valsts nodevas summa 13,8 milj. *euro*, faktiski saņemtā summa 14,1 milj. *euro* par850 654sniegtajiem pakalpojumiem.

**Ārvalstu finanšu palīdzības** budžeta ieņēmumi ir 1 435,6 milj. *euro* vērtībā, kas salīdzinājumā ar 2021. gadu ir par 89,7 milj. *euro* jeb 6,7 % vairāk. 2022. gadā valsts pamatbudžeta ārvalstu finanšu palīdzības budžeta ieņēmumi salīdzinājumā ar Likumā plānoto ir saņemti 94,5 % apmērā. 2022. gadā ārvalstu finanšu palīdzības budžeta ieņēmumos uzrādīti ieņēmumi no 2014. – 2020. gada plānošanas perioda un 2007. – 2013. gada plānošanas perioda Eiropas Savienības fondiem. Detalizēta informācija skatāma 1. tabulā.

*1. tabula. Ārvalstu finanšu palīdzība budžetam ieņēmumu izmaiņas (euro)*

| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| 4.0 | Ārvalstu finanšu palīdzība budžetam | 1 435 576 013 | 1 345 876 887 | 89 699 126 | 6.7 |
| 20.3.0.0 | Ieņēmumi no Eiropas Savienības strukturālajiem un investīciju fondiem un Eiropas Savienības kopējās lauksaimniecības politikas īstenošanas instrumentiem | 1 096 401 039 | 986 775 590 | 109 625 449 | 11.1 |
| 20.6.0.0 | Pārējie ieņēmumi no Eiropas Savienības | 220 545 367 | 249 598 488 | -29 053 121 | 11.6 |
| 20.7.0.0 | Atmaksa valsts budžetā par neatbilstoši veiktajiem izdevumiem par Eiropas Savienības politiku instrumentu un pārējās ārvalstu finanšu palīdzības finansēto projektu (pasākumu) īstenošanu | 10 745 858 | 2 131 366 | 8 614 492 | 404.2 |
| 20.8.0.0 | Ieņēmumi no pārējām valstīm un institūcijām, kuras nav Eiropas Savienības dalībvalstis un Eiropas Savienības institūcijas | 7 107 516 | 6 532 451 | 575 065 | 8.8 |
|  |  |  |  |  |  |

# Valsts pamatbudžeta programmu un apakšprogrammu izpilde 2022. gadā

Ministrijas un citas centrālās valsts iestādes noteiktās apropriācijas ietvaros nodrošina valsts pamatbudžeta līdzekļu efektīvu un racionālu izlietojumu atbilstoši Likumam, lai nodrošinātu attiecīgo valsts funkciju izpildi. Detalizēta informācija skatāma 2022. gada pārskata 3.1.4. pielikumā “Likuma par valsts budžetu 4.pielikuma “Valsts pamatbudžeta ieņēmumi un izdevumi pa programmām un apakšprogrammām” izpilde”.

Valsts pamatbudžeta programmu un apakšprogrammu ieņēmumi 2022. gadā ir 8312,5 milj. *euro* vērtībā, kas salīdzinājumā ar 2021. gadu ir par 893,9 milj. *euro* jeb 12,0 % vairāk. 2022. gadā valsts pamatbudžetā saņemti 110,0 % apmērā no Likumā plānotās gada ieņēmumu kopsummas (skatīt 2. tabulu).

Ieņēmumu pieaugums valsts pamatbudžetā galvenokārt saistīts ar dotācijas piešķiršanu naftas produktu rezervju uzturēšanai un energoefektivitātes politikas ieviešanā, kā arī ar aktivitāšu palielināšanos Eiropas Reģionālās attīstības fonda projektos un Eiropas Lauksaimniecības garantiju fonda (ELGF) projektu un pasākumu īstenošanai (2014-2020) un valsts atbalsts lauksaimniecības un lauku attīstības pasākumu īstenošanai, kā arī atbalsta pasākumi pašvaldībām, par apkures izdevumu kompensēšanu mājsaimniecībām un izdevumu segšanai Ukrainas civiliedzīvotājiem.

*2. tabula. Valsts pamatbudžeta ieņēmumu izmaiņas (euro)*

|  |  |  |  |  |  |
| --- | --- | --- | --- | --- | --- |
| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
|  | **IEŅĒMUMI KOPĀ** | 8 312 531 866 | 7 418 639 075 | 893 892 791 | 12.0 |
| I. | Resursi izdevumu segšanai | 10 335 928 429 | 9 752 769 200 | 583 159 229 | 6.0 |
| 3.0. | Maksas pakalpojumi un citi pašu ieņēmumi | 123 639 450 | 115 861 671 | 7 777 779 | 6.7 |
| 4.0. | Ārvalstu finanšu palīdzība | 100 776 233 | 100 839 743 | -63 510 | -0.1 |
| 5.0. | Transferti | 6 248 747 | 7 319 730 | -1 070 983 | -14.6 |
| 7.0. | Dotācija no vispārējiem ieņēmumiem | 10 105 263 999 | 9 528 748 056 | 576 515 943 | 6.1 |
|  |  |  |  |  |  |

Valsts pamatbudžeta izdevumi ir 10 179,4 milj. *euro* vērtībā, kas salīdzinājumā ar 2021. gadu ir par 770,6 milj. *euro* jeb 8,2 % vairāk. 2022. gadā valsts pamatbudžetā veikti 89,9 % no Likumā plānotās gada izdevumu kopsummas (skatīt 3. tabulu). Valsts pamatbudžeta programmas izdevumu izpildi pilnā apmērā apguvis “64. Dotācija pašvaldībām” (100 %), 62. budžeta resors “Mērķdotācijas pašvaldībām” (100 %). Augsta valsts pamatbudžeta izdevumu izpilde bija Tiesībsarga birojs (99,7 %), Aizsardzības ministrijai (99,2 %, Veselības ministrijai (99,3 %) un Labklājības ministrijai (98,9 %)

Savukārt zemākā valsts pamatbudžeta izdevumu izpilde bija Satiksmes ministrijai (77,6 %) no precizētā valsts pamatbudžeta izdevumu plāna, kas galvenokārt saistīts ar *Rail Baltica* projekta un jauno elektrovilcienu projekta īstenošanas aizkavēšanos.

Satversmes tiesa veica izdevumus (85,5 %) no precizētā valsts pamatbudžeta izdevumu plāna, kas galvenokārt saistīts ar Covid-19 izplatību noteiktajiem ierobežojumiem, kā rezultātā bija atcelti vai ierobežoti iepriekš plānotie starptautiskie un vietējie pasākumi, kā arī izmaiņām iepirkumu organizēšanas plānos.

Radio un televīzija izdevumi bija (86,4 %) no precizētā valsts pamatbudžeta izdevumu plāna, kas saistīts ar neapgūto finansējumu kapacitātes stiprināšanai Latvijā reģistrētajām un raidošajām TV un radio, jo netika saņemts Eiropas Komisijas atbalstošs lēmums par valsts atbalsta pasākumiem.

*3. tabula. Pamatbudžeta izdevumu izmaiņas (euro)*

| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **II**. | **IZDEVUMI** | **10 179 402 710** | **9 408 779 293** | **770 623 417** | **8.2** |
| **1.0.** | **Uzturēšanas izdevumi** | 9 320 603 187 | 8 601 051 731 | 719 551 456 | 8.4 |
| 1.1. | Kārtējie izdevumi | 2 842 237 929 | 2 159 088 159 | 683 149 770 | 31.6 |
| 1.2. | Procentu izdevumi | 164 827 789 | 220 913 326 | -56 085 537 | -25.4 |
| 1.3. | Subsīdijas, dotācijas un sociālie pabalsti | 4 341 910 937 | 4 368 874 539 | -26 963 602 | -0.6 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 1 971 626 532 | 1 852 175 707 | 119 450 825 | 6.4 |
| 1.4. | Kārtējie maksājumi Eiropas Savienības budžetā un starptautiskā sadarbība | 441 247 714 | 446 387 452 | -5 139 738 | -1.2 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 1 530 378 818 | 1 405 788 255 | 124 590 563 | 8.9 |
| **2.0.** | **Kapitālie izdevumi** | 858 799 523 | 807 727 562 | 51 071 961 | 6.3 |
| 2.1. | Pamatkapitāla veidošana | 661 810 092 | 577 992 047 | 83 818 045 | 14.5 |
| 2.2. | Kapitālo izdevumu transferti | 196 989 431 | 229 735 515 | -32 746 084 | -14.3 |
|  |  |  |  |  |  |

Būtiskas izmaiņas izdevumu pozīcijās galvenokārt veidojas:

postenim “kārtējiem izdevumi” – pārskata perioda izdevumi ir 2 842,2 milj. *euro*vērtībā, kas, salīdzinot ar 2021. gadu, palielinājās par 683,1 milj. *euro* jeb 31,6 %. Būtiskākās šī posteņa izmaiņas ir Ekonomikas ministrijai 443,9 milj. *euro,* Aizsardzības ministrijai 89,0 milj. *euro,* Tieslietu ministrijai 41,1 milj. *euro,* bet samazinājums Veselības ministrijai 1.3 milj. *euro*. Izdevumu pieaugumu galvenokārt ietekmēja:

* Ekonomikas ministrijas veiktie maksājumi AS “Latvenergo” par dabasgāzes energoapgādes drošuma rezervi, lai dabasgāze valstī ir pieejama pietiekamā apjomā, novēršot enerģētiskās krīzes iestāšanos un par sniegtajiem pakalpojumiem valsts naftas produktu drošības rezervju nodrošināšanā, glabājot to Latvijas teritorijā, lai enerģētiskās krīzes situācijas gadījumā rezerves ir iespējams iegūt operatīvi un nav nepieciešams to importēt;
* Aizsardzības ministrijas atlīdzības pieaugumu Nacionālo bruņoto spēku (NBS) personālam saistībā ar izmaiņām normatīvajos aktos;
* Tieslietu ministrijas atlīdzības pieaugums Valsts probācijas dienestam un Ieslodzījuma vietu pārvaldes amatpersonām ar speciālajām dienesta pakāpēm;

Veselības ministrijai izdevumu samazinājums par iepriekšējā periodā veikto maksājumu atalgojuma finansēšanā saistībā ar papildus darbu Covid-19 uzliesmojuma seku likvidēšanā.

postenim “Pamatkapitāla veidošana” – pārskata periodā veikti izdevumi 661,8 milj. *euro* vērtībā, kas salīdzinājumā ar 2021. gadu ir par 83,8 milj. *euro* jeb 14,5 % vairāk. Būtiskākais pieaugums ir Satiksmes ministrijai 21,3 milj. *euro*, Iekšlietu ministrijai 21,2 milj. *euro*, Aizsardzības ministrijai 20,9 milj. *euro*, bet samazinājums – Kultūras ministrijai 8,1 milj. *euro*. Izmaiņas galvenokārt ietekmēja:

* Satiksmes ministrijas veiktie maksājumi par valsts autoceļu uzturēšanas un atjaunošanas projektu īstenošanu;
* Iekšlietu ministrijas veiktie maksājumi par infrastruktūras izbūvi saistībā ar nelegālās imigrācijas draudiem uz Latvijas Republikas-Baltkrievijas Republikas valsts robežas un infrastruktūras izbūvi uz valsts sauszemes robežas gar Latvijas Republikas-Baltkrievijas Republikas un Latvijas Republikas-Krievijas Federācijas valsts robežu, kā arī palielinājušās būvniecības izmaksas saistībā ar ģeopolitiskās situācijas ietekmi uz jaunu ugundzēsības depo izbūvi;
* Aizsardzības ministrijas veiktie maksājumi par jaunu transporta līdzekļu iegādi, sakaru tehnikas iegādi un sakaru sistēmas paplašināšanu valsts aizsardzības drošības pasākumu īstenošanā saistībā ar plaša mēroga Krievijas militāro agresiju pret Ukrainu un pieaugošiem ģeopolitiskiem riskiem;
* Kultūras ministrijai izdevumu samazinājums par iepriekšējā pārskata periodā veikto avansa maksājumu nekustamo īpašumu iegādei (Kronvalda bulvārī 4, Rīgā).

Valsts pamatbudžeta finansiālās bilances deficīts 2022. gadā ir 1 866,9 milj. *euro*, bet 2021. gadā finansiālās bilances deficīts bija 1 990,1 milj. *euro* apmērā. Finansiālās bilances deficīts salīdzinot ar iepriekšējo gadu ir samazinājies par 123,3 milj. *euro*.

Valsts pamatbudžeta izdevumi atbilstoši funkcionālajām kategorijām

Pārskata gadā lielākie izdevumi veikti funkcijās: ekonomiskā darbība 2 444,1 milj. *euro* vērtībā jeb 24,0 % no kopējiem izdevumiem, veselība – 1 902,6 milj. *euro* jeb 18,7 % no kopējiem izdevumiem, un vispārējie valdības dienesti – 1 644,3 milj. *euro* jeb16,2 %no kopējiem izdevumiem.

2022. gadā valsts pamatbudžeta izdevumos atbilstoši funkcionālajām kategorijām, salīdzinot ar 2021. gadu, lielākais pieaugums ir funkcijai – ekonomiskā darbība 985,9 milj. *euro* jeb 67,6 %, kas saistīts ar papildu finansējuma piešķiršanu valsts atbalstam saistībā ar energoresursu cenu pieaugumu, kā arī ar valsts naftas produktu drošības rezervju nodrošināšanu un papildu finansējuma piešķiršanu valsts autoceļu uzturēšanai un atjaunošanai.

4. attēls. Valsts pamatbudžeta izdevumi atbilstoši funkcionālajām kategorijām 2021. gadā un 2022. gadā (milj. euro)

Aizsardzības funkcijai izdevumu pieaugums ir 140,2 milj. *euro* jeb 19,2%  kas saistīts ar papildu finansējuma piešķiršanu valsts aizsardzības spēju un iekšējās drošības stiprināšanas pasākumu īstenošanai saistībā ar plaša mēroga Krievijas militāro agresiju pret Ukrainu un pieaugošiem ģeopolitiskiem riskiem.

Izdevumu pieaugums izglītības funkcijai ir 89,4 milj. *euro* jeb 10,3 %, kas saistīts ar papildu finansējuma piešķiršanu, lai nodrošinātu pedagogu zemākās mēnešalgas likmes palielinājumu un piemaksas izglītības iestāžu darbiniekiem par epidemioloģisko nosacījumu, loģistikas un darba organizācijas procesa nodrošināšanu izglītības iestādēs Covid-19 pandēmijas laikā.

Savukārt izdevumu samazinājums bija funkcijai “Vispārējie valdības dienesti” 651,2  milj. *euro* jeb 28,4 %, izdevumu samazinājums par iepriekšējā pārskata periodā sniegto atbalstu Covid-19 krīzes pārvarēšanai (skatīt 4. attēlu).

# Valsts konsolidētais speciālais budžets

Valsts speciālais budžets ir valsts sociālajai apdrošināšanai paredzēta valsts budžeta daļa, valsts sociālās politikas veidošanai apdrošināšanas un valsts sociālo pabalstu jomā, kuru īsteno Labklājības ministrija Valsts speciālais budžets īsteno piecas apakšprogrammas. Detalizēta informācija skatāma 2022. gada pārskata 3.1.5. pielikumā “Likuma par valsts budžetu 5.pielikuma “Valsts speciālā budžeta ieņēmumi un izdevumi pa programmām un apakšprogrammām””.

Speciālā budžeta ieņēmumi 2022. gadā ir 3 933,1 milj. *euro*, vērtībā salīdzinot ar 2021. gadu, ieņēmumi ir palielinājušies par 523,0 milj. *euro* jeb 15,3 % (skatīt 4. tabulu). 2022. gadā valsts speciālajā budžetā saņemti 112,8 % no Likumā plānotās gada ieņēmumu kopsummas.

Valsts speciālā budžeta ieņēmumi –

**3 933 156 719** *euro*

*4. tabula. Speciālā budžeta ieņēmumu izmaiņas (euro)*

| **Klasifi-kācijas kods** | **Posteņa nosaukums** | | **Budžeta izpilde** | | **Palielinājums (+), samazinājums (–) (1.– 2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | | **1** | **2** | **3** | **4** |
| **I.** | **IEŅĒMUMI KOPĀ** | | **3 933 156 719** | **3 410 111 666** | **523 045 053** | **15.3** |
| 1.0. | Nodokļu ieņēmumi | | 3 539 526 147 | 3 018 049 387 | 521 476 760 | 17.3 |
| 2.0 | Nenodokļu ieņēmumi | | 100 970 861 | 74 292 189 | 26 678 672 | 35.9 |
| 3.0 | Maksas pakalpojumi un citi pašu ieņēmumi | | 931 | 1 153 | -222 | -19.3 |
| 5.0.. | Transferti | | 292 658 780 | 317 768 937 | -25 110 157 | -7.9 |
|  | |  |  |  |  |  |

Būtiskas izmaiņas veidojas:

postenim “Nodokļu ieņēmumi” – ieņēmumi ir 3 539,5 milj. *euro* vērtībā, kas ir par 521,5 milj*. euro* jeb 17,3 % vairāk nekā 2021. gadā. Uzlabojoties epidemioloģiskajai situācijai, pakāpeniski atjaunojās arī ekonomiskā aktivitāte darba tirgū, jo pieauga nodarbināto skaits un palielinājās ieņēmumi, kas ietekmēja valsts sociālās apdrošināšanas obligāto iemaksu pieaugums.

Valsts speciālā budžeta izdevumi 2022. gadā sasniedza 3 589,6 milj. *euro,* kas salīdzinājumā ar 2021. gadu ir par 380,0 milj. *euro* jeb 11,8 % vairāk, bet salīdzinājumā ar plānu izlietoti 99,3 % apmērā. (skatīt 5. tabulu). Izdevumu pieaugums saistīts ar pensiju indeksāciju 2022. gada augustā un attiecīgu pensiju un pabalstu mēneša vidējā apmēra palielināšanos.

Valsts speciālā budžeta izdevumi –

**3 589 630 480** *euro*

Būtiskas izmaiņas veidojas:

postenim “Subsīdijas, dotācijas un sociālie pabalsti” – pārskata perioda izdevumi ir 3 559,9 milj. *euro*vērtībā, kas, salīdzinot ar 2021. gadu, palielinājās par 379,5 milj. *euro* jeb 11,9 %. Veikti maksājumi medicīnas iestādēm par personas ārstēšanos, to aprūpi, medicīnisko un profesionālo rehabilitāciju, rehabilitācijas līdzekļu iegādi un to remontu, pavadoņu apmaksu un ārstniecības iestādes apmeklēšanai paredzēto ceļa izdevumu apmaksu;

Valsts sociālās apdrošināšanas speciālajā budžetā sadalījumā pa programmām:

* lielāko izdevumu daļu 2022. gadā veidojas programma “Valsts pensiju speciālais budžets” 2 574,0 milj. *euro* jeb 71,7 % no kopējiem bruto izdevumiem (turpmāk – izdevumi), no šī programmas realizēja pensiju indeksāciju 2022. gada augustā, jo palielinājās vecuma pensijas apmērs, kā arī šai programmai pieauga pabalsta pensijas saņēmēju skaits nāves gadījumā pārdzīvojušam laulātajam vidēji par 94 personām mēnesī;
* programmai “Invaliditātes, maternitātes un slimības speciālais budžets” 957,9 milj. *euro* jeb 26,7 % no izdevumiem, no šīs programmas veikti izdevumi saistībā ar pabalsta vidējā apmēra mēnesī palielināšanos par 8,21 *eiro*, no tām invaliditātes pensijai izdevumi palielinājās par 26,61 *eiro* saistībā ar pensijas vidējā apmēra mēnesī palielināšanos;
* programmai “Nodarbinātības speciālais budžets” 178,6 milj. *euro* jeb 4,9 % no izdevumiem, no šīs programmas veikti izdevumi saistībā ar bezdarbnieka pabalsta saņēmēju skaita pieaugumu vidēji par 417 personām mēnesī;
* programmai “Darba negadījumu speciālais budžets” – 82,1 milj. *euro* jeb 2,3% no izdevumiem, no šīs programmas veikti izdevumi saistībā ar darbspēju zaudējumiem, jo palielinājās saņēmēju skaits vidēji par 671 personu mēnesī, un veikti izdevumi saistībā ar slimības pabalstiem, jo palielinājās saņēmēju skaits vidēji par 49 personām mēnesī;
* programmā “Valsts sociālās apdrošināšanas aģentūras speciālais budžets” sociālās apdrošināšanas budžeta administrēšanai veikti 24,0 milj. *euro* jeb 0,7 % no izdevumiem.

*5. tabula. Speciālā budžeta izdevumu izmaiņas (euro)*

| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **II.** | **IZDEVUMI** | **3 589 630 480** | **3 209 587 181** | **380 043 299** | **11.8** |
| **1.0.** | **Uzturēšanas izdevumi** | **3 587 602 369** | **3 207 911 963** | **379 690 406** | **11.8** |
| 1.1. | Kārtējie izdevumi | 23 344 674 | 22 893 809 | 450 865 | 2.0 |
| 1.3. | Subsīdijas, dotācijas un sociālie pabalsti | 3 559 921 222 | 3 180 459 261 | 379 461 961 | 11.9 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 4 336 473 | 4 558 893 | -222 420 | -4.9 |
| 1.4. | Kārtējie maksājumi Eiropas Savienības budžetā un starptautiskā sadarbība | 21 270 | 19 724 | 1 546 | 7.8 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 4 315 203 | 4 539 169 | -223 966 | -4.9 |
| **2.0.** | **Kapitālie izdevumi** | **2 028 111** | **1 675 218** | **352 893** | **21.1** |
| 2.1. | Pamatkapitāla veidošana | 2 028 111 | 1 675 218 | 352 893 | 21.1 |
|  |  |  |  |  |  |

2022. gadā valsts sociālās apdrošināšanas speciālā budžeta ieņēmumi pārsniedza izdevumus, veidojot finansiālās bilances pārpalikumu 343,5 milj. *euro*, kas salīdzinājumā ar 2021. gadu palielinājās par 143,0 milj. *euro*.

# Valsts konsolidētā ziedojumu un dāvinājumu izpilde

Valsts budžetā 2022. gadā **saņemti** ziedojumi un dāvinājumi 0,8 milj. *euro* vērtībā, kas, salīdzinot ar 2021. gadu, ir par 1,7 milj. *euro* jeb 67,5 % mazāk. Detalizēta informācija skatāma 2022. gada pārskata 3.1.13. pielikumā “Valsts konsolidētā ziedojumu un dāvinājumu izpilde”. (skatīt 6. tabulu). Lielākās ziedojumu un dāvinājumu summas 2022. gadā saņēmusi Izglītības un zinātnes ministrija 0,4 milj. *euro* vērtībā, t.sk. saņemti naudas līdzekļi no ārvalstu organizācijas “The British Council” pārstāvniecības, AS SEB bankas un European Grants International Academy. No SIA “Moduls Engineering” saņemti gaisa kvalitātes mērītāji, no RTU attīstības fonda saņemti dažādi materiāli mācību un zinātniskiem mērķiem un no biedrības “Rīgas Starptautiskā Bienālle” saņemts Heinca Franka mākslas darbs “Pūķdegunradzis pēc būtības ir degunradzis jeb otrādi”.

Saņemti ziedojumi un dāvinājumi –

**839 318** *euro*

Kultūras ministrija saņēmusi 0,3 milj. *euro* mērķziedojumu no SIA “Alfor”, SIA “Admirāļu klubs”, Nākotnes atbalsta fonda un SIA “URALKALI TRADING” dažādiem kultūras pasākumiem, un no SIA “Moduls Engineering” saņēmusi gaisa kvalitātes mērītājus.

*6. tabula. Ziedojumu un dāvinājumu ieņēmumu izmaiņas (euro)*

| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.–2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **I.** | **IEŅĒMUMI KOPĀ** | **839 318** | **2 587 137** | **-1 747 819** | **-67.6** |
| 1.5. | Transferti | 13 409 | 0 | 13 409 | 0.0 |
| 6.0. | Ziedojumi un dāvinājumi | 825 909 | 2 587 137 | -1 761 228 | -68.1 |
|  |  |  |  |  |  |

Izlietoti ziedojumi un dāvinājumi –

**2 491 375***euro*

Valsts budžetā saņemto ziedojumu un dāvinājumu **izlietojums** pārskata gadā ir 2,5 milj. *euro* vērtībā, kas, salīdzinot ar 2021. gadu, pielielinājies par 0,1 milj. *euro* jeb 4,2 %. (skatīt 7. tabulu), lielākie izdevumi 2,4 milj. *euro* pārskata gadā veikti uzturēšanas izdevumiem. Lielākos izdevumus veica Kultūras ministrija 1,1 milj. *euro* un Zemkopības ministrija0,9milj. *euro* subsīdiju un dotāciju veidā valsts un pašvaldības biedrībām un nodibinājumiem.

*7. tabula. Ziedojumu un dāvinājumu izlietojuma izmaiņas (euro)*

|  |  |  |  |  |  |
| --- | --- | --- | --- | --- | --- |
| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **II.** | **IZDEVUMI** | **2 491 375** | **2 390 776** | **100 599** | **4.2** |
| **1.0.** | **Uzturēšanas izdevumi** | **2 458 813** | **2 322 858** | **135 955** | **5.9** |
| 1.1. | Kārtējie izdevumi | 613 756 | 432 001 | 181 755 | 42.1 |
| 1.3. | Subsīdijas, dotācijas un sociālie pabalsti | 1 342 110 | 1 463 657 | -121 547 | -8.3 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 502 947 | 427 200 | 75 747 | 17.7 |
| 1.4. | Kārtējie maksājumi Eiropas Savienības budžetā un starptautiskā sadarbība | 305 | 0 | 305 | 0.0 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 502 642 | 427 200 | 75 442 | 17.7 |
| **2.0.** | **Kapitālie izdevumi** | **32 562** | **67 918** | **-35 356** | **-52.1** |
| 2.1. | Pamatkapitāla veidošana | 32 562 | 67 918 | -35 356 | -52.1 |
|  |  |  |  |  |  |

# No valsts budžeta daļēji finansētu atvasinātu publisku personu un budžeta nefinansētu iestāžu konsolidētā pamatdarbība

Pamatdarbības ieņēmumi –

**563 000 081** *euro*

No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumi ir 563,0 milj. *euro* vērtībā, kas salīdzinot ar 2021. gadu, palielinājušies par 57,5 milj. *euro* jeb 11,4 %. (skatīt 8. tabulu). Detalizēta informācija skatāma 2022. gada pārskata 3.1.14. pielikumā “No valsts budžeta daļēji finansētu atvasinātu publisku personu un budžeta nefinansētu iestāžu konsolidētā pamatdarbības izpilde”. Lielākie ieņēmumi 371,2 milj. *euro* pārskata gadā saņemti transfertos valsts budžeta finansētām studijām, Latvijas zivrūpniecības nozares tirgus veicināšanai, materiālās bāzes pilnveidošanai zinātniskajiem pētījumiem un laboratorisko analīžu nodrošināšanai un rezidentūrai finansējums atbilstoši noslēgtajiem līgumiem.

*8. tabula. Ieņēmumu no pamatdarbības izmaiņas (euro)*

|  |  |  |  |  |  |
| --- | --- | --- | --- | --- | --- |
| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.– 2.)** | **Procentuālās izmaiņas**  **(3./2. x 100)** |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **I.** | **IEŅĒMUMI KOPĀ** | **563 000 081** | **505 453 107** | **57 546 974** | **11.4** |
| 3.0. | Maksas pakalpojumi un citi pašu ieņēmumi | 166 491 826 | 152 773 915 | 13 717 911 | 9.0 |
| 4.0. | Ārvalstu finanšu palīdzība | 25 271 871 | 19 117 814 | 6 154 057 | 32.2 |
| 5.0. | Transferti | 371 236 384 | 333 561 378 | 37 675 006 | 11.3 |
|  |  |  |  |  |  |

No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības kopējie izdevumi 2022. gadā sasniedza 529,2 milj. *euro* vērtībā (skatīt 9. tabulu). Salīdzinot ar 2021. gadu, izdevumi palielinājušies par 49,6 milj. *euro* jeb 10,3 %.

Pamatdarbības izdevumi –

**529 171 655** *euro*

*9. tabula. Izdevumu no pamatdarbības izmaiņas (euro)*

| **Klasifi-kācijas kods** | **Posteņa nosaukums** | **Budžeta izpilde** | | **Palielinājums (+), samazinājums (–)**  **(1.–2.)** | **Procentuālās izmaiņas**  **(3./2. x 100)** |
| --- | --- | --- | --- | --- | --- |
| **pārskata periodā** | **iepriekšējā pārskata periodā** |
| **A** | **B** | **1** | **2** | **3** | **4** |
| **II.** | **IZDEVUMI** | **529 171 655** | **479 552 293** | **49 619 362** | **10.3** |
| **1.0.** | **Uzturēšanas izdevumi** | 471 117 124 | 421 068 080 | 50 049 044 | 11.9 |
| 1.1. | Kārtējie izdevumi | 411 862 588 | 378 923 897 | 32 938 691 | 8.7 |
| 1.2. | Procentu izdevumi | 553 284 | 472 138 | 81 146 | 17.2 |
| 1.3. | Subsīdijas, dotācijas un sociālie pabalsti | 34 695 358 | 23 142 039 | 11 553 319 | 49.9 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 24 005 894 | 18 530 006 | 5 475 888 | 29.6 |
| 1.4. | Kārtējie maksājumi Eiropas Savienības budžetā un starptautiskā sadarbība | 6 401 413 | 7 112 075 | -710 662 | -10.0 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 17 604 481 | 11 417 931 | 6 186 550 | 54.2 |
| **2.0.** | **Kapitālie izdevumi** | **58 054 531** | **58 484 213** | **-429 682** | **-0.7** |
| 2.1. | Pamatkapitāla veidošana | 57 783 506 | 58 480 452 | -696 946 | -1.2 |
| 2.2. | Kapitālo izdevumu transferti | 271 025 | 3 761 | 267 264 | 7 106.2 |
|  |  |  |  |  |  |

Lielākie izdevumi veikti kārtējiem izdevumiem 411,9 milj. *euro* vērtībā par komandējumiem uz starptautiskām izstādēm un konferencēm, administratīviem izdevumiem saistībā ar ekonomiskās darbības aktivizēšanos pēc Covid-19 ierobežojumu atcelšanas un energo resursu izdevumu pieaugumam sakarā ar enerģētikas krīzi. Subsīdijām, dotācijām un sociāliem pabalstiem izdevumi veikti 34,7 milj. *euro* vērtībā par ERASMUS projektu īstenošanu, stipendiju izmaksu un projektu finansējuma maksājumiem sadarbības partneriem.

2022. gadā no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumi pārsniedza izdevumus, veidojot finansiālās bilances pārpalikumu 33,8 milj. *euro*, kas salīdzinājumā ar 2021. gadu palielinājies par 7,9 milj. *euro*.

# Budžeta nefinansētu iestāžu pamatdarbība

Likuma par budžetu un finanšu vadību 41. panta pirmā daļa nosaka: “Budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas) līdz kārtējā gada 1. septembrim, un Ministru kabinets tos apstiprina līdz kārtējā gada 15. septembrim”. Valsts konsolidētā budžeta izpildē budžeta nefinansēto iestāžu pamatdarbības ieņēmumi un izdevumi iekļauti no valsts budžeta daļēji finansētu atvasinātu publisku personu un budžeta nefinansētu iestāžu konsolidētā pamatdarbības budžeta izpildē (skatīt 10. tabulu).

Skaidrojumā sniegta kopsavilkuma informācija par budžeta nefinansētu iestāžu[[1]](#footnote-2) pamatdarbības ieņēmumiem un izdevumiem 2022. gadā.

*10. tabula. Budžeta nefinansētu iestāžu pamatdarbības ieņēmumi un izdevumi (euro)*

| **Klasi-fikāci-jas kods** | **Posteņa nosaukums** | **Likums/plāns gadam** | | | **Budžeta izpilde** | | | |
| --- | --- | --- | --- | --- | --- | --- | --- | --- |
| **apstiprināts** | **ar izmaiņām** | **izmaiņas**  **(2.– 1.)** | **pārskata periodā** | **salīdzinot ar** | | **iepriekšējā pārskata periodā** |
| **likumā/plānā gadam apstiprināto (4.– 1.)** | **likumu/ plānu gadam ar izmaiņām**  **(4.– 2.)** |
| **A** | **B** | **1** | **2** | **3** | **4** | **5** | **6** | **7** |
| **I.** | **IEŅĒMUMI KOPĀ** | 16 986 236 | 18 188 207 | 1 201 971 | 18 372 524 | 1 386 288 | 184 317 | 17 838 010 |
| 3.0. | Maksas pakalpojumi un citi pašu ieņēmumi | 14 937 398 | 15 839 789 | 902 391 | 16 652 164 | 1 714 766 | 812 375 | 14 603 517 |
| 4.0. | Ārvalstu finanšu palīdzība | 1 318 723 | 1 318 723 | 0 | 1 003 525 | -315 198 | -315 198 | 1 302 598 |
| 5.0. | Transferti | 730 115 | 1 029 695 | 299 580 | 716 835 | -13 280 | -312 860 | 1 931 895 |
| 18.0.0.0. | Valsts budžeta transferti | 730 115 | 1 029 695 | 299 580 | 716 835 | -13 280 | -312 860 | 1 931 895 |
| **II.** | **IZDEVUMI KOPĀ** | 18 692 326 | 20 490 808 | 1 798 482 | 17 672 826 | -1 019 500 | -2 817 982 | 15 464 022 |
| 1.0. | Uzturēšanas izdevumi | 17 668 271 | 19 456 744 | 1 788 473 | 17 067 898 | -600 373 | -2 388 846 | 14 714 396 |
| 1.1. | Kārtējie izdevumi | 16 222 341 | 16 792 184 | 569 843 | 14 413 794 | -1 808 547 | -2 378 390 | 13 235 833 |
| 1000 | Atlīdzība | 11 702 904 | 12 118 234 | 415 330 | 11 008 490 | -694 414 | -1 109 744 | 10 206 020 |
| 2000 | Preces un pakalpojumi | 4 519 437 | 4 673 950 | 154 513 | 3 405 304 | -1 114 133 | -1 268 646 | 3 029 813 |
| 1.3. | Subsīdijas, dotācijas un sociālie pabalsti | 0 | 299 580 | 299 580 | 300 957 | 0 | 1 287 | 0 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 1 445 930 | 2 364 980 | 919 050 | 2 353 147 | 186 706 | -11 833 | 1 478 563 |
| 1.4. | Kārtējie maksājumi Eiropas Savienības budžetā un starptautiskā sadarbība | 1 195 930 | 1 394 469 | 198 539 | 1 391 146 | 195 216 | -3 323 | 1 212 101 |
| 7700 | Starptautiskā sadarbība | 1 195 930 | 1 394 469 | 198 539 | 1 391 146 | 195 216 | -3 323 | 1 212 101 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 250 000 | 970 511 | 720 511 | 962 001 | -8 510 | -8 510 | 266 462 |
| 7800 | No valsts budžeta daļēji finansētu atvasināto publisko personu un budžeta nefinansētu iestāžu transferti un uzturēšanas izdevumu transferti | 250 000 | 970 511 | 720 511 | 962 001 | -8 510 | -8 510 | 266 462 |
| 2.0. | Kapitālie izdevumi | 1 024 055 | 1 034 064 | 10 009 | 604 928 | -419 127 | -429 136 | 749 626 |
| 2.1. | Pamatkapitāla veidošana | 1 024 055 | 1 034 064 | 10 009 | 604 928 | -419 127 | -429 136 | 749 626 |
| **III.** | **IEŅĒMUMU PĀRSNIEGUMS (+), DEFICĪTS (–) (I. – II.)** | **-1 706 090** | **-2 302 601** | **-596 511** | **699 698** | **2 405 788** | **3 002 299** | **2 373 988** |
| **IV.** | **Finansēšana** | **1 706 090** | **2 302 601** | **596 511** | **-699 698** | **-2 405 788** | **-3 002 299** | **-2 373 988** |
| F20010000 | Naudas līdzekļi un noguldījumi (bilances aktīvā**)** | 1 706 090 | 2 302 601 | 596 511 | -699 698 | -2 405 788 | -3 002 299 | -2 373 988 |
|  | Maksas pakalpojumu un citu pašu ieņēmumu naudas līdzekļu atlikumu izmaiņas (palielinājums (–) vai samazinājums (+)) | 1 706 090 | 2 302 601 | 596 511 | -699 698 | -2 405 788 | -3 002 299 | -2 373 988 |
|  |  |  |  |  |  |  |  |  |

# Valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un Covid-19 izplatības ierobežošanas pasākumu budžeta izpilde

13 ministrijās un 11 centrālajās valsts iestādēs 2022. gada pārskatos sniegta informāciju par pamatbudžeta līdzekļu izlietojumu 768,6 milj. *euro* apmērā (skatīt 5. attēlu) un speciālā budžeta līdzekļu izlietojumu 55,1 milj. *euro* apmērā valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un Covid-19 izplatības ierobežošanas pasākumiem, savukārt 4 centrālajās valsts iestādes šādus līdzekļus nav uzrādījušas.

5. attēls. Ministriju un centrālo valsts iestāžu izdevumi valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un Covid-19 izplatības ierobežošanas pasākumu struktūra 2022 .gadā, %

Lielāko izdevumu daļu pamatbudžetā veido postenis “Subsīdijas un dotācijas” – 514,2 milj. *euro* jeb 66,9 % no kopējiem izdevumiem. Lielākos izdevumus veica:

* Veselības ministrija 339,0 milj. *euro* – vakcīnu, šļirču un injekcijas šķidruma iegādei, papildu samaksai ģimenes ārstu praksēm, kas veica vakcināciju pret Covid-19, izdevumu segšanai ambulatorajā veselības aprūpē veiktajiem laboratoriskajiem izmeklējumiem, piemaksām ārstniecības personām un citiem nodarbinātajiem par darbu paaugstināta riska un slodzes apstākļos sabiedrības veselības apdraudējuma situācijā;
* Finanšu ministrija 146,5 milj. *euro* – sniedza finasējumu komersantiem un biedrībām no Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmas "Izaugsmei un nodarbinātībai un epidemioloģiskās drošības pasākumi Covid-19 infekcijas izplatības ierobežošanai”;
* Kultūras ministrija 12,6 milj. *euro –* sniedza finasējumu komersantiem par Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanu un komersantiem, kuri organizē pastāvīgus publiskus pasākumus, izklaides un atpūtas pasākumus, lai mazinātu Covid-19 krīzes radīto negatīvo seku ietekmi uz mākslas, izklaides un atpūtas nozari.

Postenim “Sociāla rakstura maksājumi un kompensācijas” izlietots 33,0 milj. *euro* jeb 4,3 % no kopējiem izdevumiem. Izdevumus veica:

* Finanšu ministrija 7,6 milj. *euro* –lai nodrošinātu atbalsta sniegšanu nodokļu maksātājiem to darbības turpināšanai Covid-19 krīzes apstākļos;
* Labklājības ministrija 25,3 milj. *euro* – vienreizēja pabalsta izmaksām 20 *euro* apmērā Covid-19 infekcijas izplatības seku pārvarēšanai, vienreizēja pabalsta izmaksām par katru bērnu 500 *euro* apmērā un vienreizēja pabalsta izmaksām 200 euro apmērā, personām, kurām nepieciešama kopšana saistībā ar Covid-19 izplatības sekām;

Atbalsta pasākumi uzrādīti postenī “Akcijas un cita līdzdalībā komersantu pašu kapitālā” – 93,9 milj. *euro,* lai nodrošinātu krīzes pārvarēšanu un stabilizētu ekonomisko situāciju nozarē, palielināts pamatkapitāls sekojošām kapitālsabiedrībām: VSIA “Bērnu klīniskās universitātes slimnīcai,” VSIA “Paula Stradiņa klīniskās universitātes slimnīcai”, SIA “Rīgas Austrumu klīniskās universitātes slimnīcai” un VSIA “Nacionālais rehabilitācijas centrs “Vaivari””.

Speciālajā budžetā lielāko izdevumu daļu veido postenis “Sociāla rakstura maksājumi un kompensācijas”, kuram izlietots 55,0 milj. *euro* jeb 99,6% no kopējiem izdevumiem. Sniegti slimības pabalsti no pirmās darbnespējas dienas, ja personai izsniegta darbnespējas lapa sakarā ar saslimšanu ar Covid-19 vai atrašanos mājas karantīnā.

# Konsolidācija

Pārskatā konsolidēti dati pa budžeta veidiem (pamatbudžets, speciālais budžets, ziedojumi un dāvinājumi) un starp šiem budžeta veidiem.

Konsolidāciju veic, summējot visus pārskatos uzrādītos rādītājus un izslēdzot savstarpēji atbilstošus ieņēmumu un izdevumu posteņus, pilnībā konsolidē izdevumu un ieņēmumu transfertu savstarpējos darījumus.

Valsts konsolidētajā budžetā, konsolidējot starpbudžetu (pamatbudžetu, speciālo budžetu, ziedojumus un dāvinājumus, un no valsts budžeta daļēji finansētu atvasinātu publisku personu un budžeta nefinansētu iestāžu pamatdarbību un citus budžetus) darījumus, izslēgtas šādas pozīcijas:

**Ieņēmumi/izdevumi – 674 763 066*euro* vērtībā**, t.sk.:

* pakalpojumu izdevumi (izdevumu EKK 2200, ieņēmumu kods 8.4.0.0.) – 63 988 *euro* vērtībā;
* procentu izdevumi (izdevumu EKK 4300, ieņēmumu kodi 8.4.0.0. un 22.6.0.0.) – 4 368 853 *euro* vērtībā;
* valsts budžeta uzturēšanas izdevumu transferti (izdevumu EKK 7100, ieņēmumu kodi 18.2.0.0. un 18.4.0.0.) – 291 517 995
* transferti citiem budžetiem noteiktam mērķim (izdevumu EKK 7300, ieņēmumu kods 18.3.0.0.) – 91 115 494 *euro* vērtībā;
* pārējie valsts budžeta uzturēšanas izdevumu transferti citiem budžetiem (izdevumu EKK 7400, ieņēmumu kods 18.3.0.0.) – 239 680 768 *euro* vērtībā;
* no valsts budžeta daļēji finansētu atvasinātu publisku personu un budžeta nefinansētu iestāžu uzturēšanas izdevumu transferti (izdevumu EKK 7800, ieņēmumu kodi 12.3.0.0., 17.1.0.0. un 17.4.0.0.) – 7 683 750 *euro* vērtībā;
* valsts budžeta kapitālo izdevumu transferti (izdevumu EKK 9100, ieņēmumu kods 18.2.0.0.) – 1 171 189 *euro* vērtībā;
* valsts budžeta transferti kapitālajiem izdevumiem citiem budžetiem noteiktam mērķim (izdevumu EKK 9500, ieņēmumu kods 18.3.0.0.) – 13 501 138 *euro* vērtībā;
* pārējie valsts budžeta kapitālo izdevumu transferti citiem budžetiem (izdevumu EKK 9700, ieņēmumu kods 18.3.0.0.) – 25 379 866 *euro* vērtībā;
* no valsts budžeta daļēji finansētu atvasinātu publisku personu un budžeta nefinansētu iestāžu uzturēšanas izdevumu transferti (izdevumu EKK 9800, ieņēmumu kodi 12.3.0.0., 17.1.0.0. un 17.4.0.0.) – 271 025 *euro* vērtībā.

Valsts pamatbudžeta ieņēmumi un izdevumi konsolidēti **53 293 008** *euro*vērtībā šādās budžeta izpildes pozīcijās:

* valsts budžeta uzturēšanas izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu (izdevumu EKK 7131, ieņēmumu kods 18.1.3.1.) – 18 351 243 *euro* vērtībā;
* valsts budžeta uzturēšanas izdevumu transferti no valsts pamatbudžeta ārvalstu finanšu palīdzības līdzekļiem uz valsts pamatbudžetu (izdevumu EKK 7132, ieņēmumu kods 18.1.3.2.) – 2 500 161 *euro* vērtībā;
* pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu (izdevumu EKK 7139, ieņēmumu kodi 18.1.3.9. un 12.3.0.0.) – 2 347 809 *euro* vērtībā;
* atmaksa valsts pamatbudžetā par valsts budžeta iestāžu veiktajiem uzturēšanas izdevumiem Eiropas Savienības politiku instrumentu un pārējās ārvalstu finanšu palīdzības līdzfinansētajos projektos (pasākumos) (izdevumu EKK 7500, ieņēmumu kodi 21.2.1.0. un 21.7.2.0.) – 25 964 648 *euro* vērtībā;
* izdevumi subsīdijām un dotācijām komersantiem, biedrībām un nodibinājumiem (izdevumu EKK 3200, ieņēmumu kods 12.3.0.0.) – 4 127 624 *euro* vērtībā;
* procentu izdevumi (izdevumu EKK 4300, ieņēmumu kodi 8.4.0.0.) – 1 523 *euro* vērtībā.

No valsts budžeta daļēji finansētu atvasināto publisko personu un budžeta nefinansētu iestāžu pamatdarbības ieņēmumi un izdevumi konsolidēti **1 936 856** *euro*vērtībā šādā budžeta izpildes pozīcijā:

* no valsts budžeta daļēji finansētu atvasināto publisko personu un budžeta nefinansētu iestāžu savstarpējie transferti (izdevumu EKK 7840, ieņēmumu kods 17.4.0.0) – 1 936 856*euro* vērtībā.

1. Budžeta nefinansētas institūcijas: valsts aģentūra “Civilās aviācijas aģentūra”, valsts aģentūra “Valsts dzelzceļa tehniskā inspekcija”, Latvijas Republikas Valsts dzelzceļa administrācija, Transporta nelaimes gadījumu un incidentu izmeklēšanas birojs, Zāļu valsts aģentūra, Patentu valde un valsts aģentūra “Latvijas Nacionālais akreditācijas birojs” [↑](#footnote-ref-2)