Skaidrojums par pašvaldību konsolidētā budžeta izpildi

# Vispārīgie principi

Pārskats par pašvaldību konsolidētā budžeta izpildi 2022. gadā sagatavots atbilstoši naudas plūsmas principam un tajā apkopota informācija par 43 pašvaldību pārskata gada ieņēmumiem, izdevumiem, funkcionālajām kategorijām un budžeta finansēšanu.

Konsolidētajā pārskatā ietverta **43** pašvaldību budžetu izpilde

2021. gada 1. jūlijā stājās spēkā jauns teritoriālais sadalījums atbilstoši Administratīvo teritoriju un apdzīvoto vietu likumam – pašvaldību skaits no 119 pašvaldībām samazinājās uz 43 pašvaldībām (36 novadu pašvaldības un septiņas valstspilsētu pašvaldības) un 2022. gads ir pašvaldību darbības pirmais pilnais gads pēc šīs reformas.

Pārskatu par pašvaldību konsolidētā budžeta izpildi veido pašvaldību pamatbudžeta un ziedojumu un dāvinājumu budžetu izpilde, summējot un konsolidējot savstarpējos transfertus starp pašvaldībām un savstarpējos transfertus starp budžeta veidiem pašvaldību budžetu izpildes pārskatos. Pilnībā konsolidēti pašvaldību ieņēmumu un izdevumu transfertu savstarpējie darījumi.

Pārskatos sniegtajai informācijai par pašvaldību konsolidēto pamatbudžetu, ziedojumiem un dāvinājumiem noteikts būtiskuma līmenis 16 000 000 *euro* un 10 %, ar kuru sākot, pārskatos sniedz skaidrojumu par attiecīgā budžeta izpildes posteni.

# Pašvaldību konsolidētā budžeta izpilde (3.2.pielikums)

2022. gadā **pašvaldību** **konsolidētā budžeta ieņēmumi** (ieskaitot ieņēmumus no ziedojumiem un dāvinājumiem) ir 3 251,2 milj. *euro* vērtībā, kas ir par 375,5 milj. *euro* jeb 13,1 % vairāk kā 2021. gadā.

Konsolidētā budžeta ieņēmumi –

**3 251 201 869** *euro*

2022. gadā pēc ekonomiskās būtības proporcionāli lielāko ieņēmumu daļu 1 939,5 milj. *euro*, jeb 59,7 % no kopējā ieņēmumu apjoma veido nodokļu ieņēmumi, kas ir par 255,6 milj. *euro* jeb 15,2 % lielāki salīdzinājumā ar 2021. gadu. Iedzīvotāju ienākuma nodoklis (IIN) pārskata gadā ir 1 697,8 milj. *euro*, kas, salīdzinot iepriekšējo pārskata gadu ir palielinājies par 247,8 milj. *euro* jeb 17,1 % un veido lielāko nodokļu ieņēmumu palielinājumu. Procentuāli lielākais nodokļu ieņēmumu palielinājums ir nodokļiem atsevišķām precēm un pakalpojumu veidiem, tai skaitā azartspēļu nodoklim – par 296,7 % jeb 743,3 tūkst. *euro.* Palielinājums galvenokārt saistīts ar COVID –19 pandēmijas ietekmes samazināšanos (skatīt 3.1. pielikumu “Skaidrojums par konsolidēto valsts budžeta izpildi”).

Otra lielākā ieņēmumu daļa 33,2 % no kopējā ieņēmumu apjoma ir transferti 1 079,5 milj.*euro* vērtībā, kas ir par 85,1 milj. *euro* jeb 8,6 % vairāk kā 2021. gadā. Lielāko pieaugumu nodrošināja pašvaldību saņemtie valsts budžeta transferti, ko veido:

* mērķēts atbalsts pašvaldībām ar zemākajiem ieņēmumiem, piešķirot valsts budžeta dotāciju kopsummā par 0,87 milj. *euro* sešām pašvaldībām (Augšdaugavas, Jēkabpils, Krāslavas, Līvānu, Rēzeknes, Varakļānu novadi), kurām izlīdzinātie ieņēmumi uz vienu iedzīvotāju ir zemāki par 800 *euro* un izlīdzināto ieņēmumu pieaugums, salīdzinot ar 2021. gadu, ir mazāks par pašvaldību vidējo izlīdzināto ieņēmumu pieaugumu (3,1%);
* valsts budžeta mērķdotācija pedagogu darba samaksai par 30,4 milj. *euro* jeb 7,9% lielāka, salīdzinot ar 2021. gadu, kas saistīts ar pedagogu zemākās mēnešalgas likmes palielinājumu no 2021. gada 1.septembra un no 2022. gada 1.septembra;
* valsts budžeta finansējums piemaksām pedagogiem par darbu Covid-19 pandēmijas laikā 9,3 milj. *euro* apmērā;
* finansējums, lai segtu izdevumus, kas pašvaldībām radušies, nodrošinot atbalstu Ukrainas civiliedzīvotājiem 54,3 milj. *euro* apmērā;
* finansējums, lai kompensētu pašvaldībām izdevumus 50% apmērā no faktiskajiem izdevumiem mājokļa pabalsta izmaksu nodrošināšanai 13,1 milj. *euro*;
* finansējums, lai segtu izdevumus, kas pašvaldībām radušies, nodrošinot atbalstu mājsaimniecībām apkures izdevumu kompensēšanai, ja apkurei izmanto elektroenerģiju, koksnes granulas, koksnes briketes un malku 18,8 milj. *euro*.

Pārējie ieņēmumi (ziedojumi un dāvinājumi, nenodokļu ieņēmumi, ārvalstu finanšu palīdzība, ieņēmumi, kuri veidojas pēc uzkrāšanas principa, maksas pakalpojumi un citi pašu ieņēmumi) kopsummā veido 232,3 milj. *euro* jeb 7,1 % no kopējo ieņēmumu apjoma 2022. gadā. Salīdzinot ar 2021. gadu, pārējo ieņēmumu palielinājums – par 34,9 milj. *euro* jeb 17,7 % no tiem maksas pakalpojumu un citu pašu ieņēmumu palielinājums ir par 30,9 milj. *euro* jeb 29,8 % vairāk nekā 2021. gadā.

**Pašvaldību konsolidētā budžeta izdevumi** 2022. gadā ir 3 188,3 milj. *euro*, kas ir par 221,7 milj. *euro* jeb 7,5 % lielāki nekā 2021. gadā. Proporcionāli lielāko izdevumu daļu – 82,5 % no kopējiem izdevumiem atbilstoši ekonomiskajām kategorijām 2022. gadā veido uzturēšanas izdevumi, kas ir 2 628,7 milj. *euro* un salīdzinājumā ar 2021. gadu tas ir lielākais izdevumu palielinājums – par 293,2 milj. *euro* jeb 12,6 %. Savukārt kapitālie izdevumi ir 559,6 milj. *euro* vērtībā, kas ir par 71,5 milj. *euro* jeb 11,3 % mazāk kā 2021. gadā.

Konsolidētā budžeta izdevumi –

**3 188 311 887** *euro*

Lielākie pašvaldību konsolidētā budžeta izdevumi pārskata gadā atbilstoši funkcionālajām kategorijām, tāpat kā 2021. gadā, veikti izglītības funkcijas nodrošināšanai, kas ir 1 370,4 milj. *euro* jeb 43,0 % no kopējiem pašvaldību konsolidētajiem izdevumiem. Pārskata gadā, salīdzinot ar 2021. gadu, izdevumi izglītības funkcijai ir pieauguši par 106,9 milj. *euro* jeb 8,5 % (skatīt 1. attēlu).

↑5.8%%

↓1.9%

*1. attēls. Pašvaldību konsolidētā budžeta izdevumi atbilstoši funkcionālajām kategorijām 2021. gadā un 2022. gadā*

(milj. euro)

Lielākais pašvaldību izdevumu palielinājums sadalījumā pa funkcionālajām kategorijām, salīdzinot ar 2021. gadu, ir sociālās aizsardzības funkcijas nodrošināšanai – par 35,4 % jeb 110,6 milj. *euro,* veselības funkciju nodrošināšanai – par 12,2 % jeb 1,7 milj. *euro* un sabiedriskās kārtības un drošības funkciju nodrošināšanai – par 9,4 % jeb 4,7 milj. *euro.*

Salīdzinot pašvaldību pārskata gada kopbudžeta izdevumus atbilstoši funkcionālajām kategorijām ar 2021. gadu, izdevumu samazinājums ir piecās funkcijās (skatīt 1.attēlu). Izdevumi ir samazinājušies aizsardzības funkciju nodrošināšanai – kopā par 69,7 % jeb 5,8 tūkst. *euro*, vides aizsardzības funkciju nodrošināšanai – par 10,8 % jeb 5,5 milj. *euro*, vispārējo valdības dienestu funkciju nodrošināšanai – par 5,0 % jeb 12,8 milj. *euro*, teritoriju un mājokļu apsaimniekošanas funkciju nodrošināšanai – par 2,3% jeb 7,2 milj. *euro* un atpūtas, kultūras un reliģijas darbības nodrošināšanai – par 4,4 milj. *euro* jeb 1,9 %.

2022. gadā pašvaldību konsolidētā budžeta finansiālās bilances rezultāts ir pārpalikums 62,9 milj. *euro* vērtībā (skatīt 2.attēlu). Pašvaldību budžeta pārpalikumu sekmēja ieņēmumu pieaugums un mazāki izdevumi pašvaldību funkciju izpildei nekā plānots.

Finansiālās bilances pārpalikums

**62 921 984** *euro*

*2. attēls. Pašvaldību konsolidētā budžeta ieņēmumi, izdevumi un finansiālā bilance 2021. gadā un 2022. gadā (milj. euro)*


# Pašvaldību konsolidētā pamatbudžeta izpilde (3.2.1. pielikums)

**Pašvaldību pamatbudžeta ieņēmumi** 2022. gadā ir 3 250,4 milj. *euro* vērtībā, kas salīdzinājumā ar 2021. gadu ir par 375,2 milj. *euro* jeb 13,0 % vairāk (skatīt 1.tabulu).

Pamatbudžeta ieņēmumi –

**3 250 413 967** *euro*

2022. gadā pašvaldību vidējie ieņēmumi uz vienu iedzīvotāju ir 1 729,5 *euro* (skatīt 3.attēlu), tas ir par 203,8 *euro* jeb 13,4 % vairāk kā 2021. gadā. Vislielākie ieņēmumi uz vienu pašvaldības iedzīvotāju ir Alūksnes novada pašvaldībai – 2 357,3 *euro*, Valkas novada pašvaldībai – 2 326,9 *euro* un Gulbens novada pašvaldībai – 2 103,4 *euro*. Vismazākie ieņēmumi uz vienu pašvaldības iedzīvotāju tāpat kā 2020. gadā un 2021. gadā ir Olaines novada pašvaldībai – 1 447,2 *euro*, Salaspils novada pašvaldībai – 1 531,7 *euro* un no jauna Līvānu novada pašvaldībai – 1 560,9 *euro*.



*3. attēls. Pašvaldību ieņēmumi uz vienu iedzīvotāju 2022. gadā (euro uz vienu iedzīvotāju[[1]](#footnote-2))*

Būtisks ieņēmumu palielinājums par 15,2 % jeb 255,6 milj. *euro* ir nodokļu ieņēmumiem, kas ir 1 939,5 milj. *euro* vērtībā. Palielinājies pašvaldības budžeta ieņēmumos saņemtais iedzīvotāju ienākuma nodoklis (turpmāk – IIN) no Valsts kases sadales konta – par 247,8 milj. *euro* jeb 17,1 % un ieņēmumi no nekustamā īpašuma nodokļa – par 4,4 milj. *euro* jeb 1,9 %, tajā skaitā nekustamā īpašuma nodoklis par zemi – par 1,3 milj. *euro* jeb 1,1 %, nekustamā īpašuma nodoklis par mājokļiem – par 1,4 milj. *euro* jeb 3,6 % un nekustamā īpašuma nodoklis par ēkām– par 1,7 milj. *euro* jeb 2,4 %. Procentuāli lielākais nodokļu pieaugums – par 296,7 % ir azartspēļu nodoklim un tas sastāda 993,9 tūkst. *euro*.


*1. tabula. Pašvaldību pamatbudžeta ieņēmumu izmaiņas (euro)*

|  |  |  |  |  |  |  |
| --- | --- | --- | --- | --- | --- | --- |
| Klasifi-kācijas kods | Posteņa nosaukums | Budžeta izpilde | | Palielinājums (+), samazinājums (–)  (1.– 2.) | Procentuālās izmaiņas  (3./2. x 100) | |
| **pārskata periodā** | **iepriekšējā pārskata periodā** |
| A | **B** | **1** | **2** | **3** | **4** | |
| I. | **IEŅĒMUMI KOPĀ** | **3 250 413 967** | **2 875 207 278** | **375 206 689** | **13.0** |
| 1.0. | Nodokļu ieņēmumi | 1 939 487 025 | 1 683 845 198 | 255 641 827 | 15.2 | |
| 2.0. | Nenodokļu ieņēmumi | 91 978 002 | 87 131 546 | 4 846 456 | 5.6 | |
| 3.0. | Maksas pakalpojumi un citi pašu ieņēmumi | 134 789 032 | 103 859 049 | 30 929 983 | 29.8 | |
| 4.0. | Ārvalstu finanšu palīdzība | 4 702 023 | 5 989 276 | -1 287 253 | -21.5 | |
| 5.0. | Transferti | 1 079 457 885 | 994 382 209 | 85 075 676 | 8.6 | |
|  |  |  |  |  |  | |

Saskaņā ar likumu “Par valsts budžetu 2022. gadam” IIN sadalījums starp pašvaldību budžetiem un valsts budžetu noteikts attiecīgi 75% un 25% apmērā. IIN prognoze 2022. gadam bija par 63,5 milj. *euro* jeb 4,8% lielāka ne kā 2021. gadā.

Pašvaldību IIN faktiskie ieņēmumi 2022. gadā ir pārsnieguši plānoto IIN ieņēmumu apjomu par 21,6% jeb 301,3 milj. *euro*, nodrošinot būtiskus papildu finanšu resursus pašvaldībām, kurus tās var novirzīt savu funkciju īstenošanai un citu neparedzētu izdevumu segšanai.

2022. gadā pašvaldību vidējie nekustamā īpašuma nodokļa (turpmāk – NĪN) ieņēmumi uz vienu iedzīvotāju ir 122,7 *euro*, kas ir par 2,7 *euro* lielāki kā 2021. gadā. Šim rādītājam ir tendence ar katru gadu palielināties. Lielākie NĪN ieņēmumi uz vienu iedzīvotāju ir Saulkrastu novada pašvaldībai – 199,8 *euro*, Rīgas valstspilsētas pašvaldībai – 185,4 *euro* un Jūrmalas valstspilsētas pašvaldībai – 178,7 *euro* (skatīt 4. attēlu). Mazākie NĪN ieņēmumi uz vienu iedzīvotāju ir Rēzeknes valstspilsētas pašvaldībai – 39,2 *euro*, Daugavpils valstspilsētas pašvaldībai – 45,0 *euro*, Līvānu novada pašvaldībai – 47,3 *euro*.



*4.attēls. Pašvaldību nekustamā īpašuma nodokļa ieņēmumi uz vienu iedzīvotāju 2022. gadā (euro uz vienu iedzīvotāju[[2]](#footnote-3) )*

Maksas pakalpojumi un citi pašu ieņēmumi ir 134,8 milj. *euro*, salīdzinot ar 2021. gadu, tie ir palielinājušies par 30,9 milj. *euro* jeb 29,8 %. Izmaiņas pārskata gadā veido:

* Rīgas valstspilsētas ieņēmumu palielinājums par 5,5 milj. *euro* jeb 29,9 %, palielinoties ieņēmumiem no nedzīvojamā nekustamā īpašuma nomas – 1,6 milj. *euro*, ieņēmumiem no zemes nomas – 1,6 milj. *euro*, ieņēmumiem par mācību maksu – 573,8 tūkst. *euro* un ieņēmumiem par biļešu realizāciju – 320,0 tūkst. *euro*;
* Ventspils valstspilsētas ieņēmumu palielinājums par 3,6 milj. *euro* jeb 183,1 %, palielinoties ieņēmumiem no vecāku maksām par 70,1 tūkst. *euro*, ieņēmumiem no nedzīvojamā nekustamā īpašuma nomas par 168,9 tūkst. *euro*, ieņēmumiem par biļešu realizāciju par 611,6 milj. *euro* un citi iepriekš neklasificētie pašu ieņēmumi no aprēķinātā un atgūtā PVN par 2020., 2021., 2022. gadu projekta “Inovāciju centra un publiskās infrastruktūras izbūve Rūpniecības ielā 2, Ventspilī” ietvaros – 2,6 milj. *euro*;
* Ropažu novada ieņēmumu palielinājums par 2,6 milj. *euro* jeb 69,7 %, palielinoties ieņēmumiem par komunālajiem pakalpojumiem – 1,2 milj. *euro,* īpašiem mērķiem noteiktiem ieņēmumiem – valsts atbalsts siltmenerģijai mājsaimniecībām 1,3 milj. *euro* un ieņēmumiem no nedzīvojamā nekustamā īpašuma nomas – 86,7 tūkst. *euro*.

2022. gadā ārvalstu finanšu palīdzība ir samazinājusies par 1,3 milj. *euro* jeb 21,5 % un sastāda 4,7 milj. *euro.*

Postenī “Transferti” ieņēmumi ir 1 079,5 milj. *euro*, kam ir skaitliski lielākais izmaiņu palielinājums – par 85,1 milj. *euro* jeb 8,6 % vairāk kā 2021. gadā. Lielākās izmaiņas:

* Rīgas valstspilsētai – palielinājums par 75,4 milj. *euro* jeb 35,2 % salīdzinot ar 2021. gadu. Saņemts palielinājums ieņēmumiem investīciju programmas realizācijai t.sk. Austrumu maģistrāles posmam “Ieriķu-Vietalvas iela” 2.kārtas izbūvei – posms no Staiceles līdz Vietalvas ielai. Palielinājušies saņemtie transferti no Vides un reģionālās attīstības ministrijas t.sk. atbalsts Ukrainas civiliedzīvotājiem, atbalsts mājsaimniecībām apkures izdevumu kompensēšanai un valsts mērķdotācijas pedagogu, amatierkolektīvu vadītāju atalgojumam un mācību grāmatu iegādei;
* Alūksnes novada pašvaldībai – palielinājums par 7,1 milj. *euro* jeb 53,8 % salīdzinot ar 2021. gadu. Saņemti līdzekļi no Centrālās finanšu un līgumu aģentūras projektam “Uzņēmējdarbībai nozīmīgas infrastruktūras attīstības Alūksnes novadā”, 4,0 milj. *euro* no Valsts reģionālās attīstības aģentūras projektam “Izglītības un sporta centra izveide Alūksnes pilsētā” 1,5 milj. *euro* un “Miera ielas pārbūve, Alūksnē, Alūksnes novadā” 1,3 milj. *euro*;
* Gulbenes novada pašvaldībai – palielinājums par 7,0 milj. *euro* jeb 44,5 % salīdzinājumā ar 2021. gadu. Saņemti līdzekļi no valsts budžeta iestādēm Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem) – “Ražošanas un noliktavas ēkas ar biroja telpām izveide Lizumā” – 3,7 milj. *euro*, un “Infrastruktūras uzlabošana uzņēmējdarbības attīstībai Šķieneros” 252,9 tūkst. *euro*, no valsts budžeta projektam “Brīvības ielas posmā no Bērzu ielas līdz Rīgas ielas rekonstrukcija” 1,0 milj. *euro,* atbalsts Ukrainas civiliedzīvotājiem – 1,1 milj. *euro.*

Pamatbudžeta

izdevumi –

**3 187 491 983** *euro*


**Pašvaldību konsolidētie pamatbudžeta izdevumi** 2022. gadā ir 3 187,5 milj. *euro*, kas ir par 222,7 milj. *euro* jeb 7,5 % vairāk kā 2021. gadā (skatīt 2.tabulu).

*2.tabula Pašvaldību pamatbudžeta izdevumu izmaiņas 2022. gadā (euro)*

| Klasifi-kācijas kods | Posteņa nosaukums | Budžeta izpilde | | Palielinājums (+), samazinājums (–)  (1.– 2.) | Procentuālās izmaiņas  (3./2. x 100) |
| --- | --- | --- | --- | --- | --- |
| pārskata periodā | iepriekšējā pārskata periodā\* |
| A | B | 1 | 2 | 3 | 4 |
|  | **IZDEVUMI KOPĀ** | **3 187 491 983** | **2 964 762 033** | **222 729 950** | **7.5** |
| 1.0. | **Uzturēšanas izdevumi** | **2 628 349 572** | **2 335 242 609** | **293 106 963** | **12.6** |
| 1.1. | Kārtējie izdevumi | 2 153 021 942 | 1 935 265 692 | 217 756 250 | 11.3 |
| 1.2. | Procentu izdevumi | 40 398 734 | 40 308 697 | 90 037 | 0.2 |
| 1.3. | Subsīdijas, dotācijas un sociālie pabalsti | 428 808 125 | 353 878 645 | 74 929 480 | 21.2 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība sadarbība | 6 120 771 | 5 789 575 | 331 196 | 5.7 |
| 1.4. | Kārtējie maksājumi Eiropas Savienības budžetā un starptautiskā sadarbība | 2 057 384 | 2 682 568 | -625 184 | -23.3 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 4 063 387 | 3 107 007 | 956 380 | 30.8 |
| 2.0. | **Kapitālie izdevumi** | **559 142 411** | **629 519 374** | **-70 376 963** | **-11.2** |
| 2.1. | Pamatkapitāla veidošana | 558 140 817 | 628 368 696 | -70 227 879 | -11.2 |
| 2.2. | Kapitālo izdevumu transferti | 1 001 594 | 1 150 678 | -149 084 | -13.0 |
| 3.0. | **Pārējie izdevumi, kas veidojas pēc uzkrāšanas principa un nav klasificēti iepriekš** | **0** | **50** | **-50** | **-100.0** |
|  |  |  |  |  |  |

2022. gadā pašvaldību vidējie izdevumi uz vienu iedzīvotāju ir 1 696,0 *euro,* kas ir par 122,8 *euro* vairāk kā 2021. gadā.Lielākie kopējie izdevumi uz vienu iedzīvotāju 2022. gadā ir Alūksnes novada pašvaldībai – 2 811,8 *euro*, Valkas novada pašvaldībai – 2 631,6 *euro* un Ropažu novada pašvaldībai – 2 314,3 *euro.*

Mazākie kopējie izdevumi uz vienu iedzīvotāju ir Salaspils novada pašvaldībai – 1 330,3 *euro*, Olaines novada pašvaldībai – 1 458,4 *euro* un Limbažu novada pašvaldībai – 1 500,0 *euro* (skatīt 5. attēlu).




5. attēls. Pašvaldību kopējie izdevumi uz vienu iedzīvotāju 2022. gadā (euro uz vienu iedzīvotāju[[3]](#footnote-4))

2022. gadā lielākā daļa – 82,5% no pašvaldību pamatbudžeta izdevumiem – tērēta uzturēšanas izdevumiem. Salīdzinot ar 2021. gadu, uzturēšanas izdevumi būtiski pieauguši – par 293,1 milj. *euro* jeb 12,6 % un kopā tie sastāda 2 628,3 milj. *euro*. No tiem būtiskākais izdevumu palielinājums ir pensijām un sociālajiem pabalstiem – par 40,8 milj. *euro* jeb 89,6 %, tajā skaitā pašvaldību pabalsti naudā krīzes situācijā palielinājušies par 8,0 milj. *euro* jeb 801,2 %, garantētā minimālā ienākuma pabalsts naudā – par 12,1 milj. *euro* jeb 127,3 %, mājokļa pabalsts naudā – par 7,5 milj. *euro* jeb 141,6 % un pārējie pašvaldību budžeta veiktie maksājumi iedzīvotājiem naudā – par 12,9 milj. *euro* jeb 152,9 %.

2022. gadā vidējie izdevumi pašvaldību pensijām un sociālajiem pabalstiem uz vienu iedzīvotāju ir 46,0 *euro,* kas ir par 21,8 *euro* jeb 90,1 %vairāk kā 2021. gadā*.* Lielākie izdevumi sociālajiem pabalstiem ir tām pašām pašvaldībām, kam 2021. gadā: Ludzas novada pašvaldībai, kur uz vienu iedzīvotāju gadā izmaksāti 104,2 *euro*, Rēzeknes novada pašvaldībai – 103,3 *euro* un Krāslavas novada pašvaldībai – 100,9 *euro* (skatīt 6. attēlu).

Vismazākie izdevumi pašvaldību pensijām un sociālajiem pabalstiem uz vienu iedzīvotāju ir Ādažu novada pašvaldībai – 23,0*euro*, Mārupes novada pašvaldībai – 24,4 *euro*, Salaspils novada pašvaldībai – 27,0 *euro*.



*6. attēls. Pašvaldību izdevumi sociālajiem pabalstiem uz vienu iedzīvotāju 2022. gadā (euro uz vienu iedzīvotāju[[4]](#footnote-5))*

Postenī “Kapitālie izdevumi” pārskata perioda izdevumi ir 559,1 milj. *euro*, kas, salīdzinot ar 2021. gadu, ir samazinājušies par 70,4 milj. *euro* jeb 11,2 %.

Būtisks samazinājums pamatkapitāla veidošanai ir izmaksām un izdevumiem, pamatlīdzekļiem, ieguldījuma īpašumiem un bioloģiskajiem aktīviem – par 64,5 milj. *euro* jeb 10,5 % salīdzinot ar 2021. gadu. Tajā skaitā izmaksām un izdevumiem par ēkām, kuras klasificētas kā dzīvojamās ēkas atbilstoši normatīvajiem aktiem būvju klasifikācijas jomā (gan dzīvojamām ēkām, kuras izmanto pašu vajadzībām, gan izīrējamām un iznomājamām dzīvojamām ēkām) un par ēkām, kuras klasificētas kā nedzīvojamās ēkas atbilstoši normatīvajiem aktiem būvju klasifikācijas jomā (gan nedzīvojamām ēkām, kuras izmanto pašu vajadzībām, gan izīrējamām un iznomājamām nedzīvojamām ēkām) par 12,4 milj. *euro*, inženierbūvēm, transportlīdzekļiem, datortehnikai, sakaru un cita biroja tehnikai, pārējiem pamatlīdzekļiem un ieguldījuma īpašumiem par 9,8 milj. *euro*, pamatlīdzekļu un ieguldījuma īpašumu izveidošanai un nepabeigtai būvniecībai par 20,8 milj. *euro*, kapitālajam remontam un rekonstrukcijai par 36,0 milj. *euro.*

Lielākais samazinājums ir Rīgas valstspilsētas pašvaldībai par 15,1 milj. *euro* – ieilgusī projektēšana, iepirkumu procedūras, darbu sezonalitāte, kā arī neprognozējami augstā inflācija ir par iemeslu plānoto darbu neizpildei investīciju projektos.

Pārskata gadā pašvaldību pamatbudžetā finansiālās bilances rezultāts ir pārpalikums 62,9 milj. *euro* vērtībā. Salīdzinot ar 2021. gadu, finansiālā bilance ir palielinājusies par 152,5 milj. *euro* jeb 170,3 %.

2022. gadā pamatbudžeta finansiālās bilances pārpalikums (ieņēmumu pārsniegums pār izdevumiem) ir 26 pašvaldībām. Pārskata gadā pamatbudžetā finansiālais pārpalikums robežās no 52,4 tūkst. *euro* līdz 616,7 tūkst. *euro* ir 6 pašvaldībās, no 1,4 milj. *euro* līdz 5,2 milj. *euro* ir 17 pašvaldībās. Lielākais budžeta ieņēmumu pārsniegums pār izdevumiem ir Rīgas valstspilsētas pašvaldībai – 49,5 milj. *euro*, Dienvidkurzemes novada pašvaldībai – 6,9 milj. *eur*o un Mārupes novada pašvaldībai – 6,5 milj. *euro*.

Finansiālais deficīts 2022. gadā pamatbudžetā ir veidojies 17 pašvaldībām. Lielākais finansiālais deficīts ir Ogres novada pašvaldībai – 16,0 milj. *euro*, Ropažu novada pašvaldībai – 8,0 milj. *euro* un Alūksnes novada pašvaldībai 6,1 – milj. *euro*. Pārskata gadā 8 pašvaldībās finansiālās bilances deficīts ir robežās no 1,5 milj. *euro* līdz 3,4 milj. *euro*, 6 pašvaldībās no 184,7 tūkst. *euro* līdz 792,8 tūkst. *euro*.

Pašvaldību budžeta deficīta finansēšanas resursi ir aizņēmumi un naudas līdzekļu atlikumi. 2022. gadā naudas līdzekļu atlikumi ir 637,7 milj. *euro* jeb par 132,0 milj. *euro* vairāk kā 2021. gadā.

2022. gadā dažādu projektu īstenošanai pašvaldības pamatbudžetā ir saņēmušas aizņēmumus 249,1 milj. *euro* vērtībā, kas ir par 28,0 milj. *euro* jeb 10,0 % mazāk kā 2021. gadā, un atmaksājušas aizņēmumus 171,7 milj. *euro* vērtībā. Vislielākais saņemto aizņēmumu apjoma palielinājums salīdzinājumā ar 2021. gadu ir Ogres novada pašvaldībai – par 16,2 milj. *euro* (4 jauni aizņēmumi izglītības iestāžu mācību vides uzlabošanai un aizņēmums novada infrastruktūras uzlabošanai), Alūksnes novadam – par 8,9 milj. *euro* (3 jauni aizņēmumi novada infrastruktūras un mācību un sporta vides uzlabošanai) un Jelgavas valstspilsētas pašvaldībai – par 5,5 milj. *euro* (Eiropas Savienības struktūrfondu un citu investīciju projektu realizācijai).

# Pašvaldību konsolidētā ziedojumu un dāvinājumu budžeta izpilde (3.2.3. pielikums)

**Pašvaldību konsolidētie ziedojumu un dāvinājumu ieņēmumi** 2022. gadā ir 788,0 tūkst. *euro*, kas salīdzinājumā ar 2021. gadu ir palielinājušies par 220,1 tūkst. *euro* jeb 38,8 % (skatīt 5.tabulu).

Ziedojumu un dāvinājumu budžeta ieņēmumi –

**788 043** *euro*

*5.tabula* *Pašvaldību ziedojumu un dāvinājumu budžeta ieņēmumu izmaiņas 2022. gadā (euro)*

|  |  |  |  |  |  |
| --- | --- | --- | --- | --- | --- |
| Klasifi-kācijas kods | Posteņa nosaukums | Budžeta izpilde | | Palielinājums (+), samazinājums (–)  (1.– 2.) | Procentuālās izmaiņas  (3./2. x 100) |
| **pārskata periodā** | **iepriekšējā pārskata periodā** |
| A | **B** | **1** | **2** | **3** | **4** |
| I | **IEŅĒMUMI KOPĀ** | **788 043** | **567 949** | **220 094** | **38.8** |
| 2.0. | Nenodokļu ieņēmumi | 0 | 1 | -1 | -100.0 |
| 5.0 | Transferti | 125 | 108 703 | -108 578 | -99. 9 |
| 6.0. | Ziedojumi un dāvinājumi | 787 918 | 459 245 | 328 673 | 71.6 |
|  |  |  |  |  |  |

Konsolidētos ziedojumu un dāvinājumu budžeta ieņēmumus galvenokārt veido juridisko personu ziedojumi un dāvinājumi naudā 563,4 tūkst. *euro* vērtībā jeb 71,5 % no kopējiem ziedojumu un dāvinājumu ieņēmumiem.

Ziedojumu un dāvinājumu kopējo ieņēmumu izmaiņas atbilstoši noteiktajam būtiskuma līmenim nav būtiskas.

**Pašvaldību izdevumi** no konsolidētā ziedojumu un dāvinājumu budžeta 2022. gadā ir 820,0 tūkst. *euro*, kas salīdzinājumā ar 2021. gadu ir samazinājušies par 1,1 milj. *euro* jeb 58,0 %. Izmaiņas atbilstoši noteiktajam būtiskuma līmenim nav būtiskas (skatīt 6.tabulu).

Ziedojumu un dāvinājumu budžeta izdevumi –

**820 045***euro*

Ziedojumu un dāvinājumu budžeta izdevumu struktūrā 51,2 % veido izdevumi atpūtas, kultūras un reliģijas funkcijas nodrošināšanai, kam izlietoti 420,0 tūkst. *euro*, kas salīdzinājumā ar 2021. gadu samazinājušies par 199,4 tūkst. *euro* jeb 32,2 %. Otru lielāko izdevumu daļu 25,4 % apjomā veido izdevumi izglītības funkciju nodrošināšanai, kam izlietoti 208,1 tūkst. *euro*.

*6.tabula* *Pašvaldību ziedojumu un dāvinājumu budžeta izdevumu izmaiņas 2022. gadā euro*

| Klasifi-kācijas kods | Posteņa nosaukums | Budžeta izpilde | | Palielinājums (+), samazinājums (–)  (1.– 2.) | Procentuālās izmaiņas  (3./2. x 100) |
| --- | --- | --- | --- | --- | --- |
| pārskata periodā | iepriekšējā pārskata periodā |
| A | B | 1 | 2 | 3 | 4 |
| I | **IZDEVUMI KOPĀ** | **820 045** | **1 950 429** | **-1 130 384** | **-58.0** |
| 1.0. | **Uzturēšanas izdevumi** | **342 680** | **380 907** | **-38 227** | **-10.0** |
| 1.1. | Kārtējie izdevumi | 317 295 | 324 943 | -7 648 | -2.4 |
| 1.3. | Subsīdijas,dotācijas un sociālie pabalsti | 22 416 | 54 518 | -32 102 | -58.9 |
| 1.4. | Kārtējie maksājumi Eiropas Savienības budžetā un starptautiskā sadarbība | 2 953 | 0 | 2 953 | 100.0 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 16 | 1 446 | -1 430 | -98.9 |
| 2.0. | **Kapitālie izdevumi** | **477 365** | **1 569 522** | **-1 092 157** | **-69.6** |
|  |  |  |  |  |  |

**Valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un COVID–19 izplatības ierobežošanas pasākumu budžeta izpilde**


34 pašvaldības 2022. gada pārskatos norādīja informāciju par budžeta līdzekļu izlietojumu 12,9 milj. *euro* apmērā valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un Covid–19 izplatības ierobežošanas pasākumiem. Salīdzinot ar 2021. gadu, izdevumi samazinājušies par 14,7 milj. *euro*.

Pēc ekonomiskās kategorijas procentuāli lielāko izdevumu daļu veido uzturēšanas izdevumi – 8,7 milj. *euro* jeb 67,7 % (skatīt 7 attēlu). No tiem 8,0 milj. *euro* jeb 91,7 % izlietoti atlīdzībai.

Izdevumi preču un pakalpojumu iegādei veido 527,3 tūkst. *euro* jeb 4,1 % no visiem izdevumiem. Nodrošinot individuālo aizsardzību, kā arī drošu vidi pašvaldības iestāžu apmeklētajiem, liela vērība tika pievērsta aizsarglīdzekļu – sejas masku, dezinfekcijas līdzekļu, grīdas uzlīmju, digitālo termometru, cimdu u.c. līdzekļu iegādei.

Izdevumi valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un COVID–19 izplatības ierobežošanas pasākumiem vidēji uz vienu iedzīvotāju ir 6,9 *euro* (skatīt 8. attēlu), kas ir par 7,7 *euro* mazāks, salīdzinot ar 2021. gadu. Lielākie izdevumi uz vienu iedzīvotāju ir Gulbenes novada pašvaldībai – 184,7 *euro*, Siguldas novada pašvaldībai – 32,5 *euro* un Smiltenes novada pašvaldībai – 8,7 *euro*.

*7. attēls. Pašvaldību izdevumi valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un Covid-19 izplatības ierobežošanas pasākumu struktūra, %*

**

*8. attēls. Pašvaldību izdevumi valsts apdraudējuma un tā seku novēršanas un pārvarēšanas, īpašo atbalsta mehānismu īstenošanas un COVID–19 izplatības ierobežošanas pasākumu 2022. gadā (euro uz vienu iedzīvotāju[[5]](#footnote-6))*

**Konsolidācija**

Konsolidēto pašvaldību budžetu izpildi veido no pašvaldību konsolidētajiem pārskatiem, kas iekļauj pašvaldību budžeta iestāžu un kopīgo iestāžu iesniegtos budžeta izpildes pārskatus.

Pārskatā konsolidētas šādas budžeta izpildes pozīcijas:

Ieņēmumi/izdevumi

konsolidēti par

**189 668 715***euro*

**Ieņēmumi/izdevumi** – **189 668 715** *euro* vērtībā, t.sk.:

* Pašvaldību pamatbudžeta un ziedojumu un dāvinājumu budžeta izpildes konsolidācija:
* **pašvaldību transferti** **citām pašvaldībām**: izdevumu ekonomiskās kategorijas kods (turpmāk – EKK) 7210, ieņēmumu kods 19.2.0.0. – **29 996 310***euro* vērtībā; **pašvaldību iemaksas pašvaldību finanšu izlīdzināšanas fondā:** izdevumu EKK 7260, ieņēmumu kods 18.6.4.0. – **159 672 264***euro* vērtībā.
* Pašvaldību budžetu izpildes konsolidācija:
* **pašvaldību uzturēšanas izdevumu transferti** **starp dažādiem budžeta veidiem**: izdevumu EKK 7220, ieņēmumu kods 19.1.0.0. – **141***euro* vērtībā.

1. Šajā skaidrojumā aprēķinos lietots vidējais iedzīvotāju skaits teritorijā pārskata gada laikā (2022. gada sākuma dati + 2023. gada sākuma dati / 2) saskaņā ar Centrālās statistikas pārvaldes mājaslapā publicētiem datiem) [↑](#footnote-ref-2)
2. Šajā skaidrojumā aprēķinos lietots vidējais iedzīvotāju skaits teritorijā pārskata gada laikā (2022. gada sākuma dati + 2023. gada sākuma dati / 2) saskaņā ar Centrālās statistikas pārvaldes mājaslapā publicētiem datiem) [↑](#footnote-ref-3)
3. Šajā skaidrojumā aprēķinos lietots vidējais iedzīvotāju skaits teritorijā pārskata gada laikā (2022. gada sākuma dati + 2023. gada sākuma dati / 2) saskaņā ar Centrālās statistikas pārvaldes mājaslapā publicētiem datiem) [↑](#footnote-ref-4)
4. Šajā skaidrojumā aprēķinos lietots vidējais iedzīvotāju skaits teritorijā pārskata gada laikā (2022. gada sākuma dati + 2023. gada sākuma dati / 2) saskaņā ar Centrālās statistikas pārvaldes mājaslapā publicētiem datiem) [↑](#footnote-ref-5)
5. Šajā skaidrojumā aprēķinos lietots vidējais iedzīvotāju skaits teritorijā pārskata gada laikā (2022. gada sākuma dati + 2023. gada sākuma dati / 2) saskaņā ar Centrālās statistikas pārvaldes mājaslapā publicētiem datiem) [↑](#footnote-ref-6)